30 май, 2017, 23:53 1581 0\nҲар бир футболчи, умуман спортчи совринларга эришиш, ғолиб чиқишни истайди. Биз эса бугун ана шундай бахтга жуда ҳам кўп бор эришган 8 футболчи билан сизларни таништирамиз. Дарвоқе, эслатиш ёдимиздан кўтарилибди, бу совринлар фақат клуб футболига алоқадордир. Яъни терма жамоа билан ютилган совринлар инобатга олинмаган.\n>>Зидан бу мавсум кимларга кўп ишонди?\n>>Чичарито тўпурар ёхуд Мексика термаси тарихидаги энг яхши 5 тўпурар\n>>“Бавария”нинг сўнгги 5 сардори\n7-8. Витор Баия – 31 та соврин\nФаолиятининг катта қисмини “Порту”га бахшида этган Баия “аждарлар” билан жами 26 та совринни қўлга киритган. Жумладан, у қўлга киритилиш мумкин бўлган барча совирнларни ютган. Қолган 5 та титул эса “Барселона” сафида қўлга киритилган. Каталонияликлар билан Баия маҳаллий аренадаги совринлардан ташқари 1997 йилги КEКни ҳам қўлга киритган.\n>>Бу футболми ёки американча футбол ёхуд АПЛ тарихидаги энг қўпол футболчилар\n7-8. Кенни Далглиш – 31 та соврин\n“Селтик” хамда “Ливерпуль” жамоаларининг афсонаси бўлган Далглиш фаолияти давомида 31 та соврин ютган экан. Шулардан 9 та титулни “келтлар” сафида қўлга киритган Далглиш қолган 22 та совринни “қизиллар” сафида қўлга киритган.\n>>Роналду қўйган кечаги рекорд. Месси ундан оша оладими?\n5-6. Дани Алвес – 33 та соврин\nБразилиялик ҳимоячи ҳозирда ўзининг энг юқори спорт формасида бўлиб турибди. Жумладан, “Ювентус”нинг бу йилги муваффақиятларида ўзининг хиссасини қўшиб келмоқда. Алвес 33 та совринни 4 та жамоа сафида ютган. Булар, “Баия”, “Севилья”, “Барселона” ва “Ювентус”дир.\n>>Рақибларни тўпга қушиб отадиган “тўпчилар”\n5-6. Златан Ибрагимович – 33 та соврин\nЗлатан ўзи тўп сурган барча жамоаларда битта бўлсада, соврин юта олган(“Малмё”дан ташқари). “Аякс”, “Ювентус”, “Интер”, “Барселона”, “Милан”, “ПСЖ” ва “Манчестер Юнайтед” жамоалари сафида Ибрагимович жами 33 та титулни қўлга киритган. Тўғри, “Ювентус” сафида қўлга киритилган икки чемпионлик бироздан сўнг тортиб олинган. Бироқ бунда Златаннинг айби йўқ.\n>>“Реал”га муҳлислик қилувчилар буни билишлари керак!\n4. Райан Гиггз – 35 та соврин\nГиггз бутун фаолиятини “Манчестер Юнайтед”га бағишлаган ва 35 та совриннинг барчасини айнан “қизил ибислар” сафида қўлга киритган. Уэльслик афсона 13 та Англия чемпионлиги, 4 та Англия кубоги, 4 та Лига кубоги, 9 та Англия Суперкубоги, иккита ЕЧЛ ва 1 тадан УEФА Суперкубоги, қитъалараро кубок хамда клублар ўртасидаги ЖЧни қўлга киритган.\n>>Месси хали ета олмаган, Роналду эса шахдам одимлаётган рекорд ҳақида\n2-3. Иброхим ва Хоссам Хассанлар – 36 та соврин\nЭгизаклар биргаликда умумий 72 та совринни бошлари узра баланд кўтаришган. Унча-мунча жамоалар бутун бошли тарихларида бунча совринни қўлга кирита олишмаган. Бизга эса Хоссам Хассан яхши таниш. Бундан 4 йил илгари уни Тошкентда Иордания термаси бош мураббийи сифатида кўрган эдик. У футболчилик фаолияти давомида 14 бор Миср чемпиони бўлганлигини алохида э`тироф этмасак, бўлмайди. Боиси, ҳеч бир футболчи фаолияти давомида бунча кўп Миср чемпионлигини қўлга киритмаган.\n1. Максвелл – 37 та соврин\nЎтган хафта якунида Франция кубоги финал ўйини бўлиб ўтди. Сен-Денидаги “Стад де Франс” ўйингоҳида кечган баҳсда “ПСЖ” минимал ҳисобда “Анже”дан устун келди. Парижликларнинг 35 ёшли ярим ҳимоячиси Максвелл клуб футболида фаолиятидаги 37-совринини қўлга киритди ва бу борада жаҳонда энг кўп соврин ютган футболчига айланди. Бразилиялик футболчи 15 та совринни “ПСЖ” сафида, 10 тасини “Барселона”, 6 тасини “Аякс”, 5 тасини “Интер” хамда биттасини “Крузейро” сафида қўлга киритган.


Сиёсат ва хоккей: Беларусни жаҳон чемпионатидан маҳрум қилишди\n10:44 19.01.2021 (Янгиланган 11:15 19.01.2021)\nШвеция, Финляндия, Норвегия, Дания, Германия ҳукуматлари хоккей бўйича жаҳон чемпионати Беларусда бўлиб ўтса уни бойкот қилишга чақиришган.\nТОШКЕНТ, 19 янв - Sputnik. Халқаро хоккей федерацияси (IIHF) Кенгаши 2021 йилда Хоккей бўйича жаҳон чемпиоантини Беларусда ўтказмасликка қарор қилди, РИА Новости хабарига асосан.\n"IIHF назоратидан ташқарида бўлган хавфсизлик масалалари туфайли Кенгаш бугун Жаҳон чемпионатини Минскдан кўчиришга қарор қилди. Қарор қабул қилишда масаланинг барча томонлари ўрганиб чиқилди ва баҳоланди", - дейилган расмий хабарда.\n2021 йилда Хоккей бўйича жаҳон чемпионати ўтказиш учун Беларус ва Латвия биргаликда ариза топширган эди. Дунёдаги коронавирус билан боғлиқ вазиятни ҳисобга олган ҳолда, хавфсизлик қоидаларини ва иштирокчилар етиб келишини соддалаштириш мақсадида, IIHF чемпионатни бир жойда ўтказиш масаласини кўриб чиқади.\nIIHF президенти Рене Фазель 11 январ куни Минскда Беларус президенти Александр Лукашенко билан чемпионатга тайёргарлик кўриш масаласини муҳокама қилган эди.\nМОК Россия Енгил Атлетика федерациясини Олимпия ўйинларидан четлатди\nКейинроқ IIHF раҳбари, чемпионатни Беларусда ўтказмаслик учун босим ўтказилаётганини хабар қилди. Хусусан Швеция, Финляндия, Норвегия, Дания, Германия ҳукуматлари, агар хоккей чемпионати Беларусда бўлиб ўтса уни бойкот қилишга чақиришганини айтди.\nУндан ташқари "кимдир спонсорларга ҳам босим ўтказаётганини"хабар қилган эди. Хусусан Skoda Avto ва Nivea компаниялари, чемпионат Беларусда бўлиб ўтган тақдирда, улар ҳомийлик қилишдан бош тортишини маълум қилишган.\nМаълумот учун, Хоккей бўйича 2021 йил Жаҳон чемпионати 21 майдан 6 июнга қадар Минск ва Ригада бўлиб ўтиши керак эди. Беларусда бўлиб ўтган президент сайловларидан сўнг мухолифат IIHFга мурожаат қилб хоккей чемпионатини бекор қилишни, Республика раҳбариятига нисбатан санкциялар қўллашни талаб қила бошлади.


"Реал" 15 млн евро эвазига "Бока Хуниорс"дан 18 ёшли футболчи сотиб олади » Скачать музыку бесплатно новинки музыки 2016-2017\nКомментариев: 0 Просмотров: 305 Дата: 16-01-2016, 15:50 "Бока Хуниорс" клуби ярим ҳимоячиси Родриго Бентанкур фаолиятини "Реал"да давом эттириши мумкин. Аs нашрининг хабар қилишича, мадридликлар 18 ёшли футболчи учун 15 миллион евро таклиф қилишган. Бентанкур учун "Ювентус" ҳам кураш олиб бормоқда. Қайд этилишича, бу трансфер амалга ошадиган бўлса, "Реал" Бентанкурни сотиб олгач, "Бока Хуниорс"нинг ўзига 2017 йилнинг ёзигача ижарага қайтариб беради. Эслатиб ўтамиз, ФИФА томонидан қўйилган тақиққа кўра, "Реал" 2016 йилнинг ёзида ва 2017 йилнинг қишидаги трансферлар вақтида янги футболчиларни рўйхатдан ўтказиш ҳуқуқидан маҳрум қилинган.


Юртимиз бўйлаб яна 136 кишида коронавирус аниқланди\n🔺2020 йил 15 сентябрь соат 23:30 ҳолатига кўра, Ўзбекистонда коронавирус инфекцияси қайд этилганлар сони 48 565 (+136) нафарни ташкил этмоқда.\n🔴Янги касалланиш ҳолатларининг 84 нафари Тошкент вилоятида, 52 нафари Тошкент шаҳрида тана ҳарорати кўтарилганлиги ҳамда коронавирусга чалинган беморлар билан мулоқотда бўлганлиги сабабли намуна олинган фуқаролар орасида аниқланган.\n🔴Шу билан бирга, 1 нафар коронавирусга чалинган бемор, Шайхонтоҳур туманида яшаган 72 ёшли А.Р. (эркак) вафот этди.\n❗Эътиборли жиҳати, бугун Тошкент шаҳрида 314 нафар, Тошкент вилоятида 114 нафар, Самарқанд вилоятида 53 нафар, Наманган вилоятида 23 нафар, Хоразм вилоятида 12 нафар, Андижон вилоятида 9 нафар, Қашқадарё вилоятида 5 нафар ҳамда Фарғона вилоятида 2 нафар бемор тузалди.\n❗Шундай қилиб, юртимизда 45 058 (+532) нафар коронавирус инфекциясига чалинган фуқаролар (93 фоиз) соғайган.\n‼Ҳозирда мамлакатимизда 3 104 нафар беморга шифокорларимиз томонидан белгиланган стандартлар бўйича даво чоралари кўрилмоқда.\nКиритилди: 23:35 15.09.2020. Ўқилди: 2426 марта. Фикрлар сони: 0 та.\nХотин-қизларга берилган имтиёз юзасидан айрим тушунтир...


Элдор Маннопов Канаданинг Ўзбекистондаги фахрий консули этиб тайинланди\n16:15 / 06.11.2017\nDentons’нинг Тошкентдаги офиси бошқарувчи шериги Элдор Маннопов Канаданинг Ўзбекистондаги фахрий консули этиб тайинланди. Бу ҳақда UzDaily хабар бермоқда.\n«Мен Канада генерал губернатори буйруғи ва Ўзбекистон ҳукумати розилиги билан жаноб Элдор Маннопов Ўзбекистон Республикасида Канаданинг фахрий консули этиб тайинлангани ҳақида хабар беришдан мамнунман. Кўпчилигингиз жаноб Манноповни таниқли корпоратив юрист сифатида биласиз, ҳозирда у Dentons’нинг Тошкентдаги офисига бошқарувчи шерик сифатида раҳбарлик қилмоқда. Биз Канаданинг Тошкентдаги янги консуллигини жаноб Маннопов раҳбарлигида очганимиздан фахрланамиз», - дея айтиб ўтди Канаданинг Ўзбекистондаги элчиси Жон Кёр.\nМаннопов фахрий консул сифатидаги биринчи расмий вазифалари доирасида Канаданинг Ташқи ишлар, савдо ва ривожланиш вазирлиги Шарқий Европа ҳамда Евроосиё масалалари бўйича Бюроси бош директори Элисон ЛёКлэр бошчилигидаги делегацияси таркибида Ўзбекистон ташқи ишлар вазири Абдулазиз Комилов билан ташкил этилган учрашувда иштирок этди.\nКанада делегацияси, шунингдек, Ўзбекистон Республикаси парламенти, Инвестициялар бўйича давлат қўмитаси, Савдо-саноат палатаси ва Ташқи ишлар вазирлигининг вакиллари билан учрашди. Томонлар БМТ ва бошқа ҳукуматлараро ташкилотлар доирасида ўзаро алоқалар, сиёсий, савдо, сармоявий, маданий-гуманитар соҳалардаги икки томонлама муносабатларнинг ривожланиш истиқболларини муҳокама қилишди. Томонлар ўзаро манфаатли савдо ва инвестицияларни кенгайтириш учун салмоқли салоҳиятни қайд этдилар.\nЭлдор Маннопов тижорат ва қурилиш ҳуқуқи бўйича етакчи мутахассислардан саналади. Шунингдек, у халқаро савдо, арбитраж, қўшилиш ва сотиб олиш, солиқ ҳуқуқи, суд баҳсларига ҳам ихтисослашган. Элдор Хитой ва Осиёнинг бошқа мамлакатларидан бўлган мижозлар билан ишлаш бўйича катта тажрибага эга. Юридик амалиётдан ташқари, у Тошкентдаги Вестминстер халқаро университетининг юридик факультети катта ўқитувчиси ва илмий раҳбаридир.\nКанада Элдор Маннопов


Фарзанд тарбияси ва унга берилаётган эътибор завқ ҳамда шавқ бағишлайди. Айниқса, мактабгача таълим муассасаларида болажонларимиз учун яратилаётган шароитлар уларнинг мукаммал билим эгаси ҳамда келажакда баркамол авлод бўлиб улғайишларида катта аҳамиятга эгадир.\nЎзбекистон “Адолат” социал-демократик партиясининг “Мактабгача таълим – кадрлар тайёрлашнинг бирламчи бўғини” лойиҳаси доирасида мактабгача таълим муассасаларида яратилган шароитлар, кадрлар тизими ўрганилди. Жумладан, партиянинг Наманган шаҳар кенгаши томонидан ҳам ушбу лойиҳа доирасида шаҳардаги қатор боғчалар фаолияти ўрганилди. Шунингдек, улардаги мавжуд муаммолар юзасидан таклиф ва тавсиялар билдирилди. Энг муҳими, янада шароитларни яхшилаш, болажонларнинг ақлий қобилиятини ривожлантириш, фаоллигини ошириш, мустақил фикрлашга ўргатиш мақсадида амалий ишлар ҳам қилинди.\nХусусан, Мингчинор даҳасидаги 140 ўринга мўлжалланган 2-мактабгача таълим муассасасида партия ташаббуси билан Наманган шаҳар мактабгача таълим бўлими билан ҳамкорликда ташкил этилган “Шахмат майдончаси” болажонларга ўзгача қувонч берди. Ўрнатилган “шахмат майдончаси” ўзининг (5х5) ҳажми жиҳатидан ҳам жуда қулай. Болажонларнинг шахмат доначаларини суришда яхшигина имкониятдир.\n- Ўзбекистон “Адолат” партияси томонидан “Мактабгача таълим – кадрлар тайёрлашнинг бирламчи бўғини” лойиҳаси доирасида олиб борилган ўрганишлари янгиланишлар сари кенг йўл очиб берди. Айниқса, мактабгача таълим муассасаларида “шахмат майдончаси”ни ташкил этиш билан боғлиқ ташаббуси шаҳримиз аҳлини бағоят қувотирди, - дейди халқ депутатлари Наманган шаҳар Кенгаши депутати, “Адолат” СДП фаоли Рустам Икромов. - Албатта, мактабгача таълим муассасаларига қаратган бу каби эътибор фарзандлар тафаккури ва онгини ривожлантиришда ҳамда уларнинг таълим-тарбиясини янада мустаҳкамлашга хизмат қилади.\n- Боғчамизда “шахмат майдонча”сининг ташкил этилганлиги нафақат болажонларимизни, балки бизни ҳам қувонтирди. Бу масканда нафақат тарбия, балки таълим ҳам берилиши керак. Айнан 2-мактабгача таълим муассасасида тарбия билан таълимнинг ўзаро уйғунлиги фарзандларимизни келажакка нисбатан умид кўзи билан қарашга хизмат қилади. Ташкил этилган “шахмат майдончаси” бунинг яққол исботидир. У болажонлар ақлини чархлайди, эркин фикрлай оладиган қобилиятини шакллантиради, - дейди ота-оналардан бири Умида Холдорова.\nТақдимот маросимида иштирок этган “Адолат” СДП Наманган шахар кенгаши раиси Ойлархон Охунова, 2-мактабгача таълим муассасаси мудираси Нигора Қамбарова сўзга чиқиб, “- Ватан равнақи баркамол авлод қўлидадир. Шундай экан, уларнинг таълим-тарбияси ҳам боғчадан шаклланади. Айнан мактабгача таълим муассасаларига берилаётган эътибор ҳам бунинг ёрқин намунасидир”, - дея самимий изҳорларини билдирдилар.\nшахмат учун ташаббуси Партия майдончаси Болажонлар


ЎзА - Жиззахда нима бўлган эди? Қишлоқ хўжалигини бошқаришдаги эскича усул панд берди\n04.12.2017 20:59 Чоп этиш версияси\nЖиззахда нима бўлган эди? Қишлоқ хўжалигини бошқаришдаги эскича усул панд берди\nШу йил октябрь ойининг охирида бўлиб ўтган халқ депутлари Жиззах вилояти Кенгашининг навбатдан ташқари сессиясидан сўнг ҳам шундай бўлди. Сессия иши тугаганидан бир соат ўтар-ўтмас ижтимоий тармоқларда турли хабарлар тарқалиб кетди. Узоқ-яқиндаги таниш-билишлардан “Жиззахда нима бўлган эди? Ҳали бир йил бўлмасидан ҳоким ишдан кетибдими?” мазмунидаги саволли қўнғироқлар кўпайди.\nҲа, вилоят ҳокими ишдан кетди. Ваҳоланки, 2017 йилда бутун мамлакатимизда бўлгани каби Жиззах вилоятида ҳам кенг кўламли ислоҳотлар давом эттирилди, вилоят улкан бунёдкорлик майдонига айланди. Давлатимиз раҳбарининг эътибори, ҳукуматимиз кўрсатган ёрдам ва албатта, жиззахликларнинг фидокорона меҳнати туфайли вилоятни комплекс ривожлантириш борасида жуда катта натижаларга эришилди. Йилнинг тўққиз ойида умумий қиймати 303 миллиард сўмликдан зиёд 1 минг 800 дан зиёд лойиҳа амалга оширилди. Нефтни қайта ишлаш, сўнгги русумдаги автомобиллар ишлаб чиқариш, пиллани тўлиқ қайта ишлашга ихтисослашган мамлакат миқёсида ҳам гигант корхоналар барпо этилмоқда.\nЖиззах шаҳрини қайта қуриш бўйича ҳам кенг кўламли ишлар бажарилди. Атоқли давлат арбоби ва ёзувчи Шароф Рашидов таваллудининг 100 йиллигига тайёргарлик доирасида амалга оширилган қурилиш-ободонлаштириш ишлари туфайли эски шаҳар қиёфаси бутунлай ўзгарди.\nАммо Ўзбекистон Республикаси Бош вазири иштирокида ўтган сессияда эришилган ютуқлар билан бир қаторда, вилоятда кўплаб муаммолар тўпланиб қолгани жиддий танқид қилинди. Айниқса, қишлоқ хўжалиги соҳасидаги ишлар талабга жавоб бермаслиги, жумладан, давлатга ғалла сотиш режаси барбод этилгани алоҳида таъкидланди. Энг ачинарлиси, вилоятда маълумотларни сохталаштириш орқали пахта тайёрлаш кўрсаткичини бўрттириб кўрсатишга йўл қўйилган эди.\nСессиядан бир кун аввал, яъни 28 октябрь куни тақдим этилган маълумотда вилоят бўйича мавсум бошидан буён 179 минг 907 тонна пахта териб олингани, яъни режа 83,44 фоизга бажарилгани кўрсатилганди. Сессияда бу маълумот сохта экани, ҳақиқатда эса 165 минг 654 тонна, яъни йиллик режанинг 76,83 фоизи миқдорида пахта тайёрлангани қайд этилди.\nМавсум бошидан буён терилган пахтага 14 минг 248 тонна, йиллик ражанинг деярли 7 фоизи қўшиб ёзилган. Худди шундай кунлик терилган пахта ҳам 1 минг 62 тонна ўрнига 2 минг 9 тонна қилиб кўрсатилган, 1 минг 147 тонна йўқ маҳсулот қўшилиб, маълумот сохталаштирилган.\nАён бўладики, бу шунчаки “камчиликларга йўл қўйиш”, дегани эмас – қўшиб ёзиш, кўзбўямачилик дегани. Бу давлатни, эл-юртни алдаш, ўз оёғимизга ўзимиз тушов солиш дегани. Тараққиётимизни орқага тортиш дегани.\nДепутатлар вилоят ҳокими У.Узоқовни йўл қўйилган камчиликлар учун вазифасидан озод қилиш тўғрисидаги таклифни тасдиқлаб овоз беришгани сабаби ҳам шунда.\n–Ушбу сессияда кўрилган масала Президентимиз раҳнамолигида амалга оширилаётган изчил ислоҳотлар, мамлакатимиз ривожига тўсиқ бўлаётган камчилик ва нуқсонларни бартараф этиш борасида кўрилаётган чора-тадбирлар фақат раҳбарнинг эмас, балки барча депутатларнинг, ҳаммамизнинг зиммамизга катта масъулият юклашини яна бир бор кўрсатди, – дейди вилоят кенгашининг ёши улуғ депутати Хидир Шукуров. – Агар биз, барчамиз фаол бўлсак, бефарқлик, лоқайдлик қилмасак, қўшиб ёзишдек иллатнинг олди олинган бўларди. Афсуски, ҳали бугунги кун талаби, давлатимиз раҳбари томонидан илгари сурилаётган олижаноб мақсадларни бажариш даражасида фаолият кўрсатолмаяпмиз. Бу воқеа бизга жиддий сабоқ бўлди.\nҚўшиб ёзишнинг келиб чиқишида асосий айбдорни аниқлаш алоҳида масала. Бироқ, у қандай содир этилишидан қатъи назар, биринчи раҳбар жавоб бериши аниқ. Масалага юртимизда кейинги бир йилда рўй бераётган улкан ўзгариш ва янгиланишлар нуқтаи назаридан қаралса, бу воқеа бошқа ҳеч бир ҳудудда, ҳеч қачон такрорланмаслиги учун яхшигина сабоқ бўлди.\nВилоят иқтисодиётини ривожожлантиришда республика дастури доирасида амалга оширлаётган ишларнинг кўлами нечоғли кенг бўлса, бевосита маҳаллий бошқарув органлари фаолияти билан боғлиқ, вилоят иқтисодиётининг, аҳоли фаровонлигининг муҳим қисмини ташкил этувчи вазифалар ҳам бундан кам эмас. Булар орасида бевосита маҳаллий тараққиёт билан боғлиқ вазифалар, аввало, қишлоқ хўжалигини ривожлантириш, унинг таркибий тузилишини, айниқса, бошқарув услубини такомилаштириш вилоятнинг биринчи раҳбаридан, унинг атрофидагилардан жуда катта билим, малака, ишбилармонлик талаб этади.\nҚишлоқ хўжалиги, хусусан, пахтачиликда камчилик фақат йиғим-терим жараёнида содир этилган қўшиб ёзишдан иборат эмас. Пахтачиликда собиқ тузум давридан мерос қолган нуқсонлар шу ҳолатга олиб келди.\nБу йил вилоят давлатга пахта сотиш режасини бажаролмаслиги мумкин, деган ҳадик йиғим-терим бошланишидан анча аввал пайдо бўлган эди. Чигит экиш, ғўза парвариши даврларида йўл қўйилган қўпол камчиликлар ҳосилнинг мўлжалдан анча кам бўлишига замин яратди. Масалан, август ойи охирларида Мирзачўл, Дўстлик, Пахтакор туманлари далаларида ғўза одам бўйи ғовлаб кетган эди.\nДеҳқон ҳеч қачон ўз зарарига ишламайди. Шундай экан, оддий агротехника талаблари нега бузилди? Деҳқончиликдан озроқ хабари бўлган кишига меъёридан ортиқ даражада сувга бўктирилган ғўза ҳосил бермаслиги аён бўлиши керак-ку!?\nБугун бу ҳол чигит экиш, ғўза парвариши каби агротехник тадбирларга маҳаллий бошқарув органларининг тушуниб-тушунмай аралашуви натижасида содир бўлгани ҳам айтилмоқда. Бу гапда ҳам жон бўлиши мумкин. Дарҳақиқат, ғўзани ғовлатиб, ҳосил ололмаган фермерлар орасида ҳокимият вакили “ғўзани бугун суғормасанг, графикни бузганинг учун еринг тортиб олинади”, деб тепасида ўдағайлаб тургани учун била туриб хатога йўл қўйганлар ҳам бор.\nБу собиқ тузум давридан мерос қолган қишлоқ хўжалигини бошқаришнинг маъмурий буйруқбозлик усули Жиззах вилоятида жорий йилда ҳам давом этганини тасдиқлайди. Вилоят раҳбари бу камчиликларнинг олдини олиш чораларини пахта етиштиришнинг дастлабки давридаёқ кўриши керак эди. Бироқ, куч ва имкониятлар етарли бўлишига қарамай, кутилган ўзгаришлар амалга оширилмади. Оқибатда қишлоқ хўжалигини бошқаришдаги эскича усул панд берди.\nСобиқ тузум даврида қўшиб ёзишга марказнинг зуғумидан қутулиш чораси сифатида қаралган. Хўш, бугун-чи?! Бугун у кимга, нимага керак? Давлат ўзимизники, бойликларимиз халқимизники бўлса, кимни алдаймиз? Нега алдаймиз?\nАлбатта, бугунги кунда пахтачиликда ҳам, бошқа соҳаларда ҳам камчиликлар, барча муаммоли масалалар депутатлар, фаоллар томонидан батафсил муҳокама этилиб, амалга ошириладиган ишлар белгилаб олинди. Бундай воқеа бошқа такрорланмаслиги чоралари кўрилди.\nБундай ачинарли воқеалар онда-сонда бўлса-да, содир этилаётган экан, биз барчамиз унга нисбатан муросасиз бўлишимиз даркор. Унинг олдини олиш, эл-юртимиз фаровонлиги йўлида амалга оширилаётган туб ислоҳотларга, тараққиётимизга тўсиқ бўлаётган лоқайдлик, бепарволик, ўзибўларчилик, коррупция каби иллатларга беаёв бўлишимиз керак.\nХулоса қилиб айтганда, давлатимиз раҳбари Шавкат Мирзиёев таъкидлаганидек, энг муҳим вазифамиз – мамлакатимизда тинчлик ва фаровонликни мустаҳкамлаш, халқимизни ҳаётдан рози қилишдан иборат. Бунинг учун эл-юртимиз, аввало, раҳбарларнинг фаолиятидан мамнун бўлиши керак. Бунинг учун ҳар бир раҳбар ўз соҳасидаги ишларнинг аҳволи учун шахсан ўзи жавоб бериши зарур.


Ҳам қиммат, ҳам навбат - спикер ўринбосари авиачипталар ҳақида\n31 октябрь куни бўлиб ўтган Олий Мажлис Қонунчилик палатасининг мажлисида давлат дастурининг 2019 йил III чорагида бажарилиши юзасидан Вазирлар Маҳкамаси ҳисоботи тингланди.\n“Нима учун ички рейслар етарли даражада таъминланмаган? Нима учун Қорақалпоғистонга борган одам қайтиб келиши ҳақида ўйлаб қолиши керак? Ўзбекистонга келган турист нимага Савицкий музейига бориб-келиш учун албатта ҳафталаб рейс кутиши керак? Ёки ўзимизнинг фуқароларимиз ички туризм доирасида Хивага бориб келиш учун жуда қиммат бўлган самолёт билетига яна ҳафталаб навбатда туриши керак? Бу масалалар қачон ечимини топади? Бу масалалар бўйича аҳолининг эътирозларига нима деб жавоб бера оламиз?” - деди Олий Мажлис Қонунчилик палатаси Спикери ўринбосари, “Миллий тикланиш” демократик партияси фракцияси раҳбари Алишер Қодиров.\nМажлисда сўзга чиққан Алишер Қодировга кўра, ҳукуматнинг парламентда депутатлар олдида ҳисобот бераётгани жуда фойдали амалиёт бўлмоқда. Унинг айтишича, бугунги кунда жамиятда сиёсий партияларга, парламентга, депутатларга қўйилаётган талаблар, берилаётган саволлар кундан-кунга кучайиб бормоқда.\n“Одамларни рози қилиш муаммоларни англатиб беришдан бошланади. Муаммоларнинг моҳиятини аниқ ва тушунарли тилда тушунтириб берилишини бугунги кунда энг зарур эҳтиёж сифатида кўряпмиз. Лекин депутатлар ва партиялар сифатида бу борадаги фаолиятимиздан қониқяпмиз, деб айтолмаймиз. Фаолиятимиздан қониқмаётганимизнинг сабаби ҳукумат билан олиб бораётган ишларимизни етарли даражада самарали ташкил қилолмаётганимиз билан боғлиқ.\nМана, бугунги тадбирда ҳам саволлар жуда кўп бўлди, берилаётган жавоблар ҳам ўз даражасида. Лекин биз ҳамкорликда ушбу масалаларнинг ечимини ишлаб чиқиш йўналишида ҳали етарлича самарали фаолият олиб боряпмиз, деб бўлмайди. Биргина “Миллий тикланиш” партияси барча фракция йиғилишларида ҳукумат олдида транспорт вазирлиги, таълим вазирлиги, медицина соҳалари бўйича ўзининг саволларини қўйиб келади. Лекин биз ҳанузгача ушбу қўйилаётган саволларнинг ечимларини ўзимизнинг сайловчиларимизга, электоратимизга етказиб бера олмаяпмиз. Биргина мисол тариқасида келтириш мумкин “Миллий тикланиш” партияси ўзининг дастурида туризмни ривожлантириш масаласини энг асосий вазифалар бири сифатида келтиради. Биз бир неча маротаба савол қўйяпмиз. Мисол учун, Транспорт вазирлиги нима учун эҳтиёжларни тўлиқ қондириб беролмаяпти? Бу масалалар бўйича аҳолининг эътирозларига нима деб жавоб бера оламиз? Унинг ечими ҳақида биз фақат гапиряпмиз, ҳатто бугунги фракция йиғилишида биз Транспорт вазирлигидан вакил ҳам кўрганимиз йўқ”, дея Алишер Қодировнинг сўзларини келтирмоқда Kun.uz мухбири.\nВазирлик Алишер Қодировнинг сўзларини ўз ходимларига нисбатан ҳақорат сифатида қабул қилди


АГМКга ноябрь ойига қадар муҳлат берилди\n19 сентябрь, 2018, 18:55\nОктябрь ойида жамоа ўз академияси айнан қайси мавзеда қурилиши масаласи юзасидан иш олиб борилиши керак. Шунингдек, 2019 йилги клуб сметасида академия ҳаражатлари аниқ кўрсатиб қўйилади. Академия тўлиқ ишга тушмагунига қадар, смета ҳаражатлари академия қуриш ишларига йўналтирилади.\nАйни вақтда АГМКда турли ёш тоифасида машғулотлар олиб бораётган футбол мактаби мавжуд. Мактаб тарбияланувчилари формалар, тўплар, инвентарлар билан таъминланган. ПФЛ талаб қилаётган футбол академиясида эса 7 ёш тоифаси — 11 ёшдан 17 ёшгача бўлган футболчилар тўп суриши керак. Академия тарбияланувчиларига бириктирилган мураббийлар ҳамда академия учун жавобгар шахс қандай лицензияга эга бўлиши борасидаги маълумот клуб раҳбариятига тақдим этилди.


Ирландия кемаси ҳам Ғазога йўл олди\nИрландияга қарашли юк кемаси Исроил қамалида қолаётган Ғазо минтақаси учун мўлжалланган инсонпарварлик ёрдамини ҳафта якунига қадар фаластинликларга етказиб беришга умид қилмоқда.\nМаълум бўлишича, кема экипажи 15 кишидан иборат. Улар орасида Ирландия фуқаролари, жумладан Нобел Тинчлик мукофоти совриндори 66 яшар Майрид Корриган Магуайр ҳамда БМТ Бош котибининг собиқ ёрдамчиси Дэнис Ҳаллидей ҳам бор.\nАйни пайтда ушбу инсонпарварлик юкини Ғазога юбориш ташаббуси билан чиққан ташкилот вакили Кевин Сквайрес¸ агар Исроил хавфсизлик кучлари мазкур кемани тўхтатишга уринса, кема экипажининг ҳеч қандай қаршилик кўрсатмаслигини маълум қилди.\nДушанба куни Исроил хавфсизлик кучлари Ғазога инсонпарварлик ёрдами олиб кетаётган “Озодлик флотилияси”да рейд ўтказди. Оқибатда 9 нафар фаол нобуд бўлди, 20дан зиёд киши тан жароҳати олди. Кемадаги юклар эса¸ Исроил томонидан мусодара қилинди.


Андижонлик фермернинг мурожаати ҳал қилиниб, даласига сув келди\n21:39 / 15.08.2017\nКун.uz таҳририятига Андижон вилоят, Андижон тумани “Истиқлол” массивида фаолият юритаётган “Қобилжон миришкор” фермер хўжалиги раҳбари экинларини суғоришда муаммоларга дуч келаётгани ҳақида мурожаат қилган эди.\nХўжалик раҳбарининг туман ҳокимлиги ва қишлоқ ва сув ҳўжалигига қилган кўп мурожаатлари бесамар кетгач, Kun.uz мухбири ушбу муаммони Андижонда бўлиб ўтган Халқаро Пресс клуб сессиясида кўтариб чиқди. Вилоят ҳокими ушбу ҳолат тез орада ижобий якунланиши ҳақида айтгач, орадан икки кун ўтиб, биз ушбу хўжаликка бордик.\nАндижон туманнинг Херабек қишлоғи адир ҳудудида жойлашгани учун бу жойларда деҳқончилик қилиш осон кечмайди. Тупроғи бўлиқ ва ҳосилдор бўлгани учун деҳқон ва боғбонлар минг машаққат билан ҳосил етиштирадилар. Маълумки, тепаликлардаги пайкалларга сув насослар орқали чиқариб берилади.\n“Қобилжон миришкор” фермер хўжалиги пахта ва ғалла етиштиришга ихтисослашган бўлиб, 12,8 гектар ерга дон, 13 гектар ерга пахта эккан. Далалари нотекис адирликка жойлашган. Шундай бўлсада, ғалланинг “Крошка” навини эккан деҳқонлар кўнгилдагидек ҳосил кўтаришибди.\nМаълумки, ғўза ривожланиш жараёнида тўрт марта ва ундан кўпроқ сув ичади. Ҳозир кўчатларни айни кўсак тугадиган пайти. Ниҳолларни кузатиб ҳар бир тупда 10-12 тадан кўсак санадик. Баъзи кўчатларда тўрт-бештадан пахта очилган. Демак, ҳосилни чўғи ёмон эмас. Деҳқон бежиз мурожаат қилмаган. Сабаби, ғўза чанқаган пайтда сувдан қолса, ҳосилга зиён.\nВилоят ҳокимининг топшириғи билан тегишли мутасадди ташкилотлар пахта даласига сув олиб келишибди. Туман қишлоқ ва сув хўжалиги раҳбари Маҳмуджон Исроилов билан тўрт нафар сувчи томонидан олиб борилаётган иш жараёнини кузатдик. Туман мутасаддиси ушбу ҳолат қайта такрорланмаслиги ва хўжаликни шахсан ўзи назорат қилиб боришини билдирди.\nАслида, туман ҳокимлиги ва тегишли идора вакиллари ўз ишига маъсулият билан ёндашганларида фермер хўжалигидаги сув муаммосини катта минбарга олиб чиқиш шарт бўлмас эди.\nШўрчидаги пахта тозалаш заводи омборхонасида ёнғин юз берди\n09:25 / 20.04.2018\n«Ахтачида ўт ёнса, Андижонда тутуни»: Экологлар қаерга қараяпти?\n20:44 / 19.04.2018\nАндижонда адлия бошқармаси ташаббуси билан ободонлаштириш ишлари ташкил этилди\n15:40 / 16.04.2018


ИнтерФУТБОЛ :: Флорентино ПЕРЕС: «Зидан - яратганнинг инъоми!»\nФлорентино ПЕРЕС: «Зидан - яратганнинг инъоми!»\n«Реал» Ла Лига чемпионлигини нақд қилганидан кейин жамоа президенти Флорентино Перес ҳамReal Madrid TV меҳмони бўлишди. Диққатга сазовор томони, бунда интервьюер ролини «Қироллик клуби» собиқ ҳимоячиси, бразилиялик афсона Роберто Карлос бажарди.\nЖамоа сардорининг келажаги\n- Ишончим комил, Рамос фаолиятини айнан «Мадрид»да якунлайди. Бу мавзу кўпчилик томонидан қанча муҳокама этилмасин, якунда ҳеч нарса ўзгармайди. Яхшиси, хотиржамликни сақлаган маъқул. Рамос биз учун сардордан ҳам муҳимроқ. У туғма етакчи ва ҳамиша бутун жамоани олға етаклайди.\n- Бу йигит ҳар 19та ўйинда битта совринни таъминламоқда. Демак, Зидан - Яратганнинг туҳфаси. Унинг биз билан ҳали узоқ вақт ҳамкорлик қилишидан умидворман. Одамлар Зайниддинни истаганча танқид қилаверишсин, бунга жавобан совринлар ютишни асло тўхтатмаймиз.\n- Дарҳақиқат, оғир даврни бошдан кечирдик. Бу офатдан жабр кўрганлар, шунингдек, бугун ёнимизда бўлолмаётганларни эслашимиз шарт.\nМухлислар ва мухлисалар\n- Афсуски, кўплаб ўйинларни мухлисларсиз, уларнинг кўмакларисиз ўтказишимизга тўғри келди. Бироқ футболчилар мухлисларнинг қўллаб-қувватлашлари, далдаларини ҳис этиб туришганини айтишмоқда. Шу ҳис туфайли ҳам карантиндан кейинги босқични юксак даражада ўтказдик.\nТенги йўқ жамоа\n- Карантин ўзига яраша ҳал қилувчи роль ўйнади: нуфузли совринни қўлга киритиш учун жуда кўп тер тўкдик, тинимсиз ишладик. Натижада қудратимизни бутун дунёга кўрсатдик. Бу «Мадрид» тарихига ёрқин саҳифадир. Жамоанинг барча аъзоларига гап йўқ! Айниқса, Карим Бензема, Тибо Куртуа, Каземиро... Юқорида айтдим, Рамос - сардорлар сардори. Улар ўз атрофларида аҳил жамоа шакллантирдилар. Ла Лигада ғолиб чиқишни мақсад қилгандик ва ҳамиша шу ўй билан майдонга тушдик. Зидан - Ла Лиганинг бош меъмори, у футболчиларни қандай руҳлантиришни билади. Барчамиз жуда мамнунмиз. Қисқаси, ихтиёримизда буюк жамоа бор.\nVAR тизими ва «Барселона» шикоятлари\n- Бу ҳақда Бутрагеньодан сўрасангиз, яхшироқ бўларди (кулади). Бартомеу - яқин дўстим, «Барселона» - биз учун обрўли клуб. Икки томонни жуда кўп ришталар боғлаб туради. Жорий мавсум барча жамоалар қатори бизга ҳам осон бўлмади , бўм-бўш стадионлар туфайли кўзланган даромаднинг 20 фоизидан кўпроғини йўқотдик. VAR масаласини эса муҳокама қилишни истамайман.


3. Ўзбекистонда кам учрайдиган, Жанубий Помир-Олойда ўсадиган эндемик ўсимлик.\nТугунаги юмалоқ ёки узунчоқ кўринишдаги кўп йиллик ўт. Илдизолди барглари бандли, оч яшил, юмалоқ-юраксимон, уч карра бўлинган, сийрак тукли. Япроғининг ён бўлаклари бандсиз, ўрта қисмидагилари эса қисқа бандли. Ўрама барглари 3 та, уч карра бўлинган. Гулпоялар 1–3 та. Гуллари йирик, диаметри 3–4 см, тик турувчи, очиқ, ликопчасимон. Гулкосаси қизил, ички томони ялтироқ, ташқи томони ётиқ тукли. Уруғи қалин тукли. Апрель–июнь ойларида гуллаб, мева беради.\nСурхондарё вилояти: Кўҳитанг тизмасида – Шалқонсой атрофи, Боботоғ тизмасида тарқалган (Тожикистонда ҳам учрайди).\nТоғ ёнбағирларидаги сарғиш тусли ва майда заррали тупроқларда ҳамда тоғ этакларидаги ола тупроқларда ўсади.\nТабиатда кам тарқалган, тўп-тўп ҳолда учрайди.\nГул ва тугунакларининг маҳаллий аҳоли томонидан йиғиб олиниши ва чорва моллари боқилиши натижасида камайиб бормокда.\nТабиатда мавжуд популяциялари қатъий назорат остига олиниши лозим. Сурхон давлат қўриқхонасида муҳофаза қилинади.


ЎзА - Евроосиё иқтисодий иттифоқига қўшилиш керак...ми?\n09.10.2019 Чоп этиш версияси\nЕвроосиё иқтисодий иттифоқига қўшилиш керак...ми?\nЎзбекистоннинг Евроосиё иқтисодий иттифоқига киришига доир масала шу кунларда юртимиз ва хориждаги таҳлилий доираларда қизғин муҳокама этилмоқда.\nҲукумат бу борада сиёсий вазминликни намоён этяпти. Даставвал махсус ишчи гуруҳ тузилмага қўшилишимиз билан боғлиқ рискларни баҳолаши керак. Мазкур жараён йил охиригача давом этади. Бундан чиқди расмий Тошкентнинг Евроосиё интеграцияси сари интилаётгани шунчаки гап эмас. Буни мамлакат Сенати ҳам тасдиқлади.\nДемак, айни вақтда Ўзбекистон Иттифоққа қўшиладими ёки йўқ, деган саволни бериш ортиқча. Ҳозир экспертлар кўпроқ бундай қарорнинг оқибатлари ҳақида фикр юритмоқда. Ҳатто бир-бирини инкор этувчи позициялар ҳам бор. Биз иккита қарама-қарши нуқтаи назарни тақдим этишга ҳаракат қилдик.\n— Ўзбекистон ташқи иқтисодий муносабатларни икки томонлама форматда олиб боришни афзал кўради. Евроосиё иқтисодий иттифоқи (ЕОИИ)га аъзо мамлакатлар билан ҳамкорлик ҳам худди шу тамойилга асосланган. Ваҳоланки, бундан кўп ҳолда ютқазяпмиз.\nМасалан, Россия ва Қозоғистонда ишлаётган 3-4 миллион юртдошимиз биргина меҳнат рухсатномасини олиш учун жуда катта маблағ сарфлайди. Шу туфайли баъзилари фуқаролигини ўзгартиришга мажбур бўлмоқда. 2018 йилнинг дастлабки тўққиз ойида 10 минг нафар ўзбекистонлик Россия фуқаролигини қабул қилган. Тан олиш керак, меҳнат миграцияси соҳасида имзоланган икки томонлама шартнома ва келишувлар мавжуд муаммоларга ечим бўлолмаяпти.\nМенимча, ҳозирги шароитда энг оптимал вариант Евроосиё иқтисодий иттифоқига қўшилишдир. Шунда меҳнат мигрантларининг оғири анча енгиллашади. Улар Иттифоққа аъзо давлатлар ҳудудида эркин ҳаракатланиш, иш топиш, тиббий суғурта ва пенсия таъминотидан фойдаланиш ҳуқуқига эга бўлади.\nЕвроосиё интеграцияси бизнес вакиллари учун ҳам катта имконият. Тасаввур қилинг, биз бирваракайига 185 миллион аҳолиси бор улкан бозорга ҳеч бир тўсиқ-чегарасиз кира оламиз. Тўғри, унда муносиб ўринни эгаллаш осон кечмайди. Ўзбекистонда ишлаб чиқарилган маҳсулотлар ўзга юртларда харидорини топиши учун тер тўкишга, ўрни келганда, давлатлар билан ижобий маънода савдолашишга, уларнинг олдига муайян талаблар қўйишга, миллий манфаатларимизни ҳимоя қилишга тўғри келади. Лекин эвазига иқтисодиётда экспорт улушини сезиларли равишда ошира оламиз. Бу эса давлат ғазнасининг бойиши демакдир.\nЕвроосиё иқтисодий иттифоқига аъзо давлатлар билан умумий ташқи савдо айланмамиз муттасил равишда ўсмоқда. Ҳозирги кунда бу кўрсаткич 70 фоизга етган. Шунинг ўзи стратегик шериклар билан интеграциялашишни тақозо этади. Икки томонлама ҳамкорликка таяниб юраверсак, кун келиб ўсиш динамикасидан маҳрум бўлишимиз ҳеч гап эмас. Чунки исталган пайтда “об-ҳаво” ўзгариб, томонлар миллий манфаатлари ёки геосиёсий амбициялари йўлида ўз мажбуриятларини “унутиб қўйиши” мумкин. Бундай ҳолатлар илгари ҳам бўлган!\nЯна битта плюс: Иттифоққа қўшилсак, мамлакат ишбилармонлари ўртасида рақобат муҳити кучаяди. Ўйин қоидалари ҳамма учун бир хиллашади. Фақат ўз чўнтагини ўйлайдиган, иштаҳаси карнай лоббистлар йўқолиши мумкин.\nИнкор этмайман, Евроосиё бозорига йўл очилгач, муайян тармоқлар, масалан, автомобилсозлик, электротехника, қандолатчилик саноатимиз рақобатга дош беролмаслиги мумкин. Лекин қишлоқ хўжалиги ва тўқимачилик саноати каби биз учун анъанавий саналган соҳаларда позициямиз, аксинча, мустаҳкамланишига умид бор. Демак, ташқи бозорлардаги улушимиз ортиши муқаррар.\nНазаримда, Ўзбекистон иқтисодиёти оёққа туриб олган бир пайтда Евроосиё иқтисодий иттифоқидан юз ўгириб, тинимсиз турли чеклов ва тўсиқларга учрагандан кўра, вазиятни ўз фойдамизга ҳал қила қолганимиз маъқул.\nРоссия Евроосиё иқтисодийиттифоқини минтақада геосиёсий таъсирини сақлаб қолиш мақсадида тузгани аниқ. Ушбу бирлашма охир-оқибат сиёсий блокка айланиши ҳам эҳтимолдан холи эмас. Лекин бугун объектив реаллик (тўхтовсиз кўпаяётган аҳолига муносиб турмуш шароитини яратиш, бандлигини таъминлаш ва тўйдириш зарурати) билан ҳисоблашмасак, ҳали юз бериши ноаниқ бўлган аллақандай сиёсий экспансиядан қўрқиб, ҳадеб пистирмада ўтираверсак, тараққий этишимиз қийинлашади.\nЕвроосиё иқтисодий иттифоқида Россия Федерацияси ҳам сиёсий, ҳам иқтисодий жиҳатдан етакчи давлат эканига шубҳа йўқ. Бироқ бу ташкилотнинг қолган аъзолари Россияга қуллуқ қилиб, унинг барча қарорларини сўзсиз маъқуллайди дегани эмас. Битта давлат минг қудратли бўлгани билан ҳаммани ўз измига бўйсундира олмайди. Айниқса, интеграцион тузилма доирасида мамлакатлар, хоҳлайдими-йўқми, бир-бирининг позицияси билан ҳисоблашишга мажбур. ЕОИИда консенсус тамойили амал қилади. Яъни томонлар муайян масалада бир тўхтамга келмагунича, биронта ҳам қарор қабул қилинмайди.\nТузилмага аъзо бўлиб, суверенитетимиздан айриламиз, деган фикрга ҳам қўшилмайман. Назаримда, бу ваҳимадан бошқа нарса эмас. Миллий манфаатлар учун, аввало, кураша билиш керак. Тўғри, баъзи масалаларни мустақил ҳал қилиш имкониятидан маҳрум бўламиз. Масалан, божхона тарифлари умумий белгиланади. Улар ҳозиргидан юқори ёки пастроқ бўлиши ва бундан маҳаллий тадбиркорлар фойда ёки зиён кўриши мумкин. Бироқ сиёсий жиҳатдан ҳар қайси мамлакат барибир эркин бўлиб қолади. БуниЕвроосиё иқтисодий иттифоқига аъзо давлатлар тажрибаси яққол кўрсатмоқда.\n“Maʼno” тадқиқотчилик ташаббуслари\nмаркази директори, сиёсатшунос:\nЎзбекистон Евроосиё иқтисодий иттифоқига қўшилмай туриб ҳам интеграция тарафдорлари башорат қилаётган плюсларни бемалол қўлга кирита олади, деган фикрдаман. Масалан, ташкилотга аъзо давлатлар ўртасида савдо ҳажми йил сайин ортмоқда. Бу мамлакатлардан инвестиция жалб қилиш бўйича сезиларли ишлар қилиняпти. Фуқароларимизнинг четга чиқиб ўқиши ёки ишлашига ҳеч қандай чеклов йўқ. Масалан, Россия Федерациясининг ўзида 20 минг нафардан ортиқ ўзбекистонлик талаба таҳсил олмоқда. Бошқа муҳим масалалар юзасидан ҳам ҳамкорлик механизмлари яратилган ва улар ўз самарасини беряпти. Шундай экан, мамлакат суверенитетидан воз кечишга зарурат борми? Менимча, йўқ!\nЕОИИга кириш ёки кирмаслик ҳақидаги мулоҳазаларда кўпинча меҳнат мигрантларимизнинг оғир қисмати тилга олинади. Шахсан мен учун бу унчалик кучли аргумент эмас. Ўзбекистондаги демографик ҳолат билан боғлиқ тенденцияга эътибор берайлик. Унга кўра, бир неча ўн йилдан сўнг юртимизда туғилиш пасаяди. 2030–2035-йилларга бориб эса бугунги иқтисодий ислоҳотлар самараси ўлароқ, иш ўринларининг кўпайиши ҳамда аҳоли даромадларининг ортиши кутилмоқда. Демак, яқин истиқболда меҳнат миграцияси масаласи ўз долзарблигини йўқотиши мумкин. Шу боис Евроосиё иқтисодий иттифоқига фақат икки миллион кишини деб аъзо бўлиш тўғри эмас.\nМарказий Осиёда ҳар жиҳатдан марказий ўрин тутадиган Ўзбекистондек давлатнинг Россия етакчилигидаги геосиёсий тузилмага қўшилиши ниҳоятда қалтис қадам ҳисобланади. Интеграция натижасида иқтисодиётимизнинг айрим тармоқлари, масалан, автосаноат жиддий зиён кўриши аниқ.\nБаъзи экспертларда Евроосиё иқтисодий иттифоқига аъзо бўлсак, Россиядан сармоя ва технологиялар кириб келиши жадаллашади, деган тахмин ҳам йўқ эмас. Бироқ айтиш жоизки, Россия Ўзбекистон учун асосий инвестор ҳисобланмайди. Бу жиҳатдан “улоқ”ни аллақачон Хитой олиб кетиб бўлган. Тўғри, мамлакатимизда Россия капитали иштирокида мингга яқин корхонафаолият кўрсатмоқда. Аммо бу натижага ЕОИИсиз эришдик-ку. Нега энди бундан кейин ҳам савдо-иқтисодий муносабатлар худди шу зайлда давом этмаслиги керак?!\nАлбатта, Евроосиё иқтисодий иттифоқига қўшилишдан ўзбек бизнеси қисман бўлса-да, ютади. Лекин бу кўпроқ мева-сабзавот, тўқимачилик маҳсулотлари ва пойабзал экспорт қилувчи корхоналарга тааллуқли. Улар учун катта бозор очилади. Бироқ, назаримда, интеграциясиз ҳам ишларимиз ёмон кетаётгани йўқ.\nЯна бир қайд: Россия ва Ўзбекистон иқтисодиёти ҳажман бир-биридан кескин фарқланади. Эътибор беринг, мамлакатларимиз ўртасидаги йиллик савдо айланмаси 4 миллиард АҚШ долларига тенг. Шундан тўртдан бир қисмигинаЎзбекистон ҳиссасига тўғри келади. Қолгани Россиядан импорт қилинаётган маҳсулотлардир. Қозоғистон билан ҳам вазият тахминан шундай. Интеграция натижасида ўртадаги тафовут янадаортиши аниқ.\nБоз устига, чегараларни очиш,импорт учун божхона тўловларинитушириш, акциз солиғини бекор қилиш каби талаблар Ўзбекистон иқтисодиётини сезиларли равишда заифлаштириб қўйиши мумкин.\nЭнди масаланинг геосиёсий жиҳатига тўхталсам. Евроосиё иқтисодийиттифоқига қўшилиш де-факто Ўзбекистон ташқи сиёсатида шу кунгача устувор бўлиб келган муҳим тамойилнинг завол топишига олиб келади. Гап шундаки, Ўзбекистон дунёдаги улкан ва қудратли давлатлар — АҚШ, Россия ва Хитой билан ҳамишамасофа сақлаб келган. На у томон, на бу томонга ён босган. Бундай оқилона сиёсат ташқи муносабатларнинг бошқа субъектлари томонидан ҳурмат қилинган ва қадрланган. Евроосиё иқтисодий иттифоқига қўшилиш эса ўз-ўзидан муайян томонга оғишни англатади. Бу эса сиёсий имижимизга путур етказиши мумкин. Ўзбекистон бундай “қурбонлик”катайёрмикан?\nМенимча, исталган мамлакатнинг ташқи сиёсатида суверенитет ва миллий манфаатлар принципиал аҳамият касб этиши керак. Интеграция жараёнларига фақат иқтисодий фойдани кўзлаб қўшилиш бирёқламалик ҳисобланади. Ҳукуматимиз ҳаётий муҳим қарорни қабул қилишда етти ўлчаб, бир кесишини жуда хоҳлардим.\nМанба: “Ёшлар овози” газетаси


Сеул: КХДР ракета синови БМТнинг бир неча резолюцияларини бузади\n13:16 / 29.04.2017\nКорея республикаси КХДРнинг баллистик ракета синовини кескин равишда қоралайди. Бу ҳақда мамлакат ТИВ расмий вакили Чо Чжун Хёк ОАВ учун ўтказилган навбатдан ташқари брифингда маълум қилди.\n"Ракета учирилиши БМТ Хавфсизлик кенгашининг бир неча резолюцияларини бузади ҳамда жаҳон ҳамжамияти тинчлиги ва барқарорлиги учун жиддий таҳдид ҳисобланади", - деб таъкидлаган жанубий кореялик дипломат.\n"Пхеньяннинг ўзини бундай тутиши Шимолий Корея ҳукумат вакилларининг узоқни кўра олмаслигини яна бир бор исботлайди", - деган дипломат.\nКорея республикаси штаб бошлиқлари қўмитаси ҳам ушбу ракета синовига доир баёнот берди. "Шимолий Корея фитнали сиёсатини давом эттираётгани учун қимматга тушади", - дейилади хабарда.\nКХДР, ўз навбатида, ўзини мудофаа қилиш мақсадларида ракета-ядро синовини ўтказиш ҳуқуқи борлигини даъво қилмоқда. Бу ҳақда мамлакатнинг марказий нашри "Нодон синмун" газетасида сўз юритилган.\nХалқ республикаси халқи ва армияси "Суриядаги фожиалардан сўнг, яна бир марта ўзини-ўзи мудофаа қилиши учун ҳарбий салоҳиятини мустаҳкамлаш зарурлигини англаб етди", - дейилади хабарда.\nПхеньяннинг ишонч билдиришича, АҚШ томонидан кўрсатилаётган таҳдидлар ва шантаж шароитида тинчлик ва барқарорликни таъминлашнинг ягона йўли "ядро кучларини сифат ва миқдор жиҳатидан мустаҳкамлаш ҳисобланади".\nМақолада таъкидланишича, "КХДР – Америка куч ишлатиш сиёсати қурбони бўлган Ироқ ёки Ливия эмас, шунингдек, яқинда АҚШнинг ракета зарбаларига зудлик билан қарши чоралар кўра олмаган Сурия ҳам эмас".\n"Эндиликда, олдиндан эҳтиёт чораси сифатида превентив зарба бериш АҚШ монополияси ҳисобланмайди", - дейилади газета чоп этган мақолада.\nКХДР ракета Жанубий Корея


9 китоб – машҳур тадбиркорларнинг ҳаётини ўзгартирган | LifeHaq.uz\nСайёрамиздаги энг муваффақиятли одамларнинг дунёқарашига таъсир қилган китоблар.\n1. Жефф Безос: “Куннинг қолган қисми”, Кадзуо Исигуро\nAmazon интернет-компанияси асосичисининг айтишича, у илмий-оммабоп адабиётга нисбатан романлардан кўпроқ билимга эга бўлар экан. Тадбиркорнинг севимли асарлари рўйхатини урушдан кейинги Англия тўғрисида баён қилувчи “Куннинг қолган қисми” китоби бошлаб беради.\n“Менинг севимли китобларимдан бири бўлган “Куннинг қолган қисми”ни ўқигандан сўнг узоқ вақт таассурот остида бўласиз. Мен яна 10 соат давомида гўёки дунёдан узилган ҳолатда қолганман. Китоб менга ҳаёт ва афсусланиш ҳақида кўп нарса сўзлаб берди”, – дея ўртоқлашади ўз ҳислари билан Безос.\n2. Шерил Сэндберг: “Вақт синиғи”, Мадлен Л’Энгл\nШерил Сэндберг “COO Facebook”даги интервьюларидан бирида болалигида ўзини ушбу фантастик асарнинг жуда ғалати қаҳрамони ўрнида тасаввур қилганини айтган.\n“Мен Мэг Муррига айланишни истардим, – дейди дунёдаги энг нуфузли аёллардан бири. – Менга унинг тизим адолатсизлигига қарши курашда бошқалар билан ҳамкорли қилиши ҳамда оиласини кўп сонли қийинчиликлардан асрашга урингани ёқарди”.\n3. Сатья Наделла: “Мослашувчан онг”, Кэрол Дуэк\nMicrosoft компанияси бошқарувчи директорининг таъкидлашича, бу китоб унинг дунёқарашини буткул ўзгартирган.\n“Унда гап белгиланган фикрлаш ва ўсиш фикрлаши ҳақида боради. Ўсиш фикрлашига эга одамлар доим янги нарсани ўрганишга тайёр. Бу китобни ўқигач, миямида қандай жараёнлар юз бераётгани, компаниямизга таълим маданияти хослиги ва ходимларимиз қанчалик қизиқувчан эканлиги борасида фикрлай бошладим”, – дея таассуротларини изоҳлайди Сатья Наделла.\n4. Жон Чемберс: “Гекльберри Финннинг саргузаштлари”, Марк Твен\nCisco Systems корпорацияси собиқ директорининг айтишича, Марк Твеннинг машҳур асари ёшлигида унга дислексияни енгишга ёрдам берган.\n“Айнан шу китоб мендаги жиддий муаммолардан бирини ютуғимга айлантиришга ёрдам берган”, – дейди Чемберс.\n5. Жефф Вейнер: “Бахтли бўлиш санъати. Ҳаёт учун қўлланма”, Далай-лама XIV\nLinkedIn раҳбарининг таъкидлашича, Далай-ламанинг диний руҳдаги асари унга ҳақиқий ҳамдардлик ҳиссини ўргатган.\n“Бу мен эришишга уринаётган нарса, – дейди интервьюларнинг бирида Вейнер. – Мен “уриняпман” деяпман, чунки бу осон эмас”.\n6. Уоррен Баффет: “Оқил инвестор”, Бенжамин Грэм\nМашҳур инвестор мутолаани яхши кўради, бироқ 1949 йилда чоп этилган мазкур китоб унинг рўйхатида алоҳида ўрин тутади.\n“Оқил инвестор” маблағ тикишнинг фойда келтирадиган тизимини яратишни ўргатади. Баффетнинг айтишича, бу асарни тасодифан китоб дўконларидан бирида кўриб қолган ва у энг яхши китобга айланган.\n7. Марк Бениофф: “Жанг санъати”, Сунь-цзи\nSalesforce корпорациясининг бошқарувчи директори Марк Бениофф Сунь-цзининг ҳарбий асарини иш фаолияти учун энг фойдали китоб дея қайд этади.\nУ ҳаттоки 2008 йилдаги нашр учун шарҳ ҳам ёзган:\n“Кўп йиллар аввал биринчи марта “Жанг санъати”ни ўқиганимдан буён ҳаётимнинг кўплаб соҳаларида мазкур китобда ёзилган тамойилларни қўлладим. У менга анча тажрибали одамлар билан бирга саноатда ишлаш ҳамда уларни енгиш йўлларини кўрсатган. Унинг ёрдамида Salesforce компанияси дастурий таъминот соҳасида ютуққа эришди”.\n8. Кэрол Бартц: Нэнси Дрю тўғрисидаги китоблар серияси, Кэролайн Кин\n“Менга Нэнси Дрю ҳақидаги барча ҳикоялар ёқарди, – дейди америкалик тадбиркор ва Yahoo компаниясининг собиқ бошқарувчиси. – Бу қаҳрамон ақлли ва ҳамма нарсани назорат остида ушлаб тура олади. Унинг ҳаёти ажойиб. Бундан ташқари, унинг спорт машинаси бор”.\n9. Стив Жобс: “Йогнинг таржимаи холи”, Парамаханса Йогананда\nЖобс 1974 йилда руҳий озуқа излаб, Ҳиндистонга сафар қилган. Дзен-буддавийлик фалсафаси Стив Жобснинг ҳам ҳаёти, ҳам ихтироларига катта таъсир кўрсатган.\n2011 йилда Жобснинг ўзи режалаштирган дафн маросимида унинг дўстлари ва қариндошларига “Йогнинг таржима холи” китобининг нусхалари тарқатилган. Китоб Ғарбда медитация амалиётини тарғиб қилган ҳинд гуруси томонидан ёзилган. Жобс ўлимидан сўнг маросимга келган барчага айнан шу китоб мазмунини етказишни хоҳлаган.\n10/02/2021 12:45:00 27 0 Манба:


imon.uz 21-04-2021 240\nТил Аллоҳ таолонинг улуғ неъматларидандир. Унинг воситасида инсон хоҳласа ўз охирати учун яхши захира тўплайди, хоҳласа охиратини барбод қилади. Шу боис, ҳадисларда тилни тийиш ва кам гапиришга катта эътибор қаратилиб, бу ишнинг фазилати баён қилинган.\n“Расулуллоҳ соллаллоҳу алайҳи васалламдан: “Эй, Аллоҳнинг Расули, қайси амал афзал?”, деб сўрадим. У зот: “Ўз вақтида ( ўқилган) намоз”, дедилар. Мен: “Эй Аллоҳнинг Расули, кейинчи”, дедим. У зот: “Ота-онага яхшилик қилиш”, дедилар. Мен: “Эй Аллоҳнинг Расули, кейинчи?”, дедим. У зот: “Инсонлар тилингдан эминда бўлмоқлари”, дедилар. Сўнг сукут қилдилар. Агар яна сўраганимда, албатта давом этган бўлар эдилар”.\nИслом шариатига биноан тилни ғийбат, ёлғон сўз каби дилга озор берувчи гаплардан тийиш матлуб ишдир.\n“Эй Аллоҳнинг Расули, нажот нимада?”, дедим. У зот: “Тилингга маҳкам бўл, уйинг сени сиғдирсин ҳамда гуноҳларинг учун йиғла”, дедилар”.\nҲадисдаги “Уйинг сени сиғдирсин”, деган сўзларидан мурод “заруратсиз уйдан чиқиб, фитнага дучор бўлма”, “гуноҳларга йиғла”дан мурод “гуноҳга надоматни изҳор қилиб, тавба қил”, деганидир.\n“Расулуллоҳ соллаллоҳу алайҳи васаллам Абу Заррни учратиб: “Эй Абу Зарр белга енгил, тарозида бошқа (амал)лардан кўра оғирроқ икки амалга сени далолат қилайми?” дедилар. У: “Ҳа, эй Аллоҳнинг Расули!”, деди. У зот: “Ўзингга чиройли хулқни ва кўп жим туришни лозим тут. Нафсим қўлида бўлган зотга қасамки, бу каби нарсалар бандани қандай ҳам гўзал қилади!”, дедилар”.\n(Абу Яъло ривояти)\nРасулуллоҳ соллаллоҳу алайҳи васаллам Абу Дардо розияллоҳу анҳуга ҳам шундай гапни айтганлари ривоятларда келган.


Қорасувликлар энди 18-йўналишдаги автобуслар хизматидан ҳам фойдаланишлари мумкин - zarnews.uz\nСамарқанд шаҳридаги Қорасув маскани кундан кун чирой очиб, кенгайиб бормоқда. У ерда қурилаётган кўп қаватли уйлар ҳисобига аҳоли сонида сезиларли даражада ўсиш кузатиляпти.\nБуни жамоат транспортига бўлган эҳтиёждан ҳам билиш мумкин. Ҳозиргача Самарқанд шаҳрини Қорасув билан боғловчи 4 та йўналиш – 8- рақамли “Бадал қишлоғи - Обод маскан маҳалласи”, 27-рақамли “Темирйўл АББ – Обод маскан маҳалласи”, 30-рақамли “Сартепа массиви – Обод маскан маҳалласи” ҳамда 35-рақамли “Ҳазора АББ – Обод маскан маҳалласи” йўналишлари мавжуд эди.\nБугундан бошлаб яна бир йўналишда автобуслар аҳолига хизмат кўрсатишни бошлади. Қорасув массивида жамоат транспортига бўлган эҳтиёж ортгани муносабати билан 18-рақамли “Суғдиёна – Зарафшон маҳалласи” йўналишининг қатнов масофаси Обод маскан маҳалласигача узайтирилди. Эндиликда Қорасув массиви аҳолиси ушбу йўналишда қатнаётган автобуслар хизматидан фойдаланиши мумкин.\nТеглар: жамоат транспорти автобус қатнови Қорасув массиви


Эриксен: “Реал”га йўл олиш, мен учун олдинга ташланган қадам бўлар эди\n“Тоттенхэм” клуби ярим ҳимоячиси Кристиан Эриксен келажаги борасида гапириб ўтди.\n“Ўйлашимча, айни дамда фаолиятимда янги нимадир синаб кўриш учун яхши палла. “Тоттенхэм”да бошдан кечирганларимни жуда қадрлайман, ҳеч қандай негатив бўлмади. Аммо мен бирор янгиликни истамоқдаман.\nУмид қиламанки, ёзда барчаси аён бўлади. Режам шундай. Аммо футболда нима бўлишини олдиндан билмайсан. Ҳаммаси Дэниэл Левига боғлиқ. Кейин бошқа клубдан қизиқиш бўлиши зарур. Ёки мен музокаралар столига ўтираман ва янги шартнома имзолайман.\n"Реал" ҳақидаги гапларга келадиган бўлсак, бу олдинга ташланган қадам бўлар эди. Аммо бунинг учун “Реал” клуби “Тоттенхэм”га мурожаат қилиши ва Кристианга қизиқиш билдираётганини маълум қилиши керак. Билишимча, бу ҳали рўй бермаган” – дейди Эриксен.\nКристиан Эриксен Реал Мадрид Трансферлар\nЕвро-2020 мусобақаси чипталарига рекорд даражада талаб бўлмоқда\nЎзбекистон ёшлар терма жамоаси Германия жамоаси билан ўйин учун водийга йўл олди\nСаутгейт Англия миллий терма жамоасининг ғалабаси борасида гапирди


ЖАХОЛАТГА ЧОРЛОВЧИ ҒОЯЛАРДАН ОГОХ БЎЛАЙЛИК — Zamaxshariy.uz\nЖАХОЛАТГА ЧОРЛОВЧИ ҒОЯЛАРДАН ОГОХ БЎЛАЙЛИК\n20 марта, 2018 admin Без рубрики\nДунё яралибдики, тинчлик – осойишталик инсоният учун тенгсиз неъмат бўлиб келмоқда. Чунки, биринчи галда осуда ҳаёт , яратувчан меҳнат фаровонлик, умуман, барча эзгу мақсадларнинг рўёби, энг аввало, шу неъматга боғлик. Бироқ азалдан яхшилик билан ёмонлик, эзгулик билан ёвузлик каби инсон ҳаётига раҳна солувчи офатлар ҳам мавжуд. Ислом шараътида умуман бўлмаган, исломга ёт ғояларнинг, бизнинг юртимизга кириб келишидир. Ёвуз ниятли диний эктремистик ва террорчи оқимларнинг тарафдорлари, халқимизнинг тинч–тотув ҳётига раҳна солишга уринишмокда.\nХусусан, хорижий давлатларга кетаётганларнинг маълум қисми шу оқимларнинг таъсирига тушишмоқда. Бу эса чет элдаги кўплаб давлатларнинг наздида юртдошларимизни шу оқимнинг асосий вакиллари сифатида эканлиги ҳақида нотўғри талқинларни ҳам келтиришига сабаб бўлмокда. Ваҳоланки мамлакатимизда шу оқимга кириб кетган инсонлар, ўз қилмишларига пушаймон бўлиб кечирим сўраб қайтганларни авф этишяпти.\nБугунги кундаги ёт ғояларнинг алдовларига алданиб ўзи намоз нималигини билмайдиган, ўз юртини шанини топтаб ва оиласини юзини ерга қаратиб, ўзларининг нима қилаётганини билмайдиган кимсалар мана ўшалар илмсиз ислом нималигини, дин нималигини билмайдиган кимсалардир. Мазкур иллатларнинг ортидан манфаат кўраётган айрим кимсалар эса, динни бузиб талқин қилган ҳолда, динни ниқоб қилиб, бузғунчи ва диний ақидапарастлик ғояларини илгари сурмоқда. Ачинарлиси, бугунги кунда мазкур жиноятларнинг қурбонига айланаётганларнинг асосий қисмини, ёшлар ташкил қилади. Сабаби ҳали оқ-қорани ажрата олмайдиган, дунёқараши шаклланмаган ўғил – қизларни тўғри йўлдан оздириш, бирмунча осон. Юртимизда инсон шаъни, қадр-қиммати юксак эътиборда. Бизнинг вазифамиз, мазкур иллатлар тасирига тушиб қолмаслиги учун, дини исломни чуқурроқ етказиш ва ўрганишдир.\nPrevious Post:ЎМИ Хоразм вилоят вакиллигида ва унинг тасарруфидаги масжидларда умум халқ хашари ўтказилди\nNext Post:ТЕРРОРИЗМ ХАВФЛИ ИЛЛАТ


Ўзбекистонда ноябр ойида инфляция 1,2% ни ташкил етди\nЎзбекистонда товар ва хизматлар ноябр ойида 1,2% га ошди\n1 Dekabr 11:01 Иқтисодиёт\nДавлат статистика қўмитаси ИНФЛЯЦИЯ НАРХ озиқ-овқат маҳсулотлари\nЎзбекистонда жорий йилнинг ноябр ойида истеъмол бозорида товар ва хизматлар нархи ўртача 1,2% га ошди.\nБу ҳақда Ўзбекистон Республикаси Давлат статистика қўмитаси хабар бермоқда.\nЖорий йил бошидан буён истеъмол секторида нархлар ўсиши 8,6 фоизни ташкил этган бўлса, йиллик кўрсаткичда 10,3% га етди. Ҳисоб-китобларга кўра, 2021-йилнинг январ-ноябр ойларида консолидацияланган истеъмол индексининг ўртача ойлик ўсиши 0,8% ни ташкил этди.\n2021-йил ноябр ойида нархлар ва тарифлар ўсиши бўйича етакчи ўринни озиқ-овқат маҳсулотлари эгаллади ва улар ой давомида ўртача 1,9% га ошди. Шу даврда ноозиқ-овқат товарлари 0,8% га, аҳолига пуллик хизматлар 0,5% га қимматлашди.\nПахта чигити нархларининг пасайишига нима сабаб бўлади\nЙиллик ҳисобда 2021-йил ноябр ойида озиқ-овқат маҳсулотлари нархлари 13,4% га ошиб, учта асосий гуруҳ орасида нархлар ўсиши бўйича етакчиликни сақлаб қолди. 2020-йил ноябр ойидан бошлаб ноозиқ-овқат маҳсулотлари 7,9% га, хизматлар 8,1% га қимматлашди.\nУмуман олганда, 2021-йил бошидан буён озиқ-овқат маҳсулотлари (10,8%) нархлар ўсиши бўйича етакчиликни сақлаб турибди. Белгиланган даврда ноозиқ-овқат маҳсулотлари 7% га, хизматлар 7,1% га қимматлашди.\nЎзбекистонда автомобиллар ишлаб чиқариш 1,1 баравар ошди\n1 июндан маҳсулотларни маркалашнинг янги босқичи бошланади


Сбербанк юрист-роботлари сабабли 3 минг ходимини ишдан бўшатади\n14:42 / 13.01.2017\nРоссиянинг энг йирик молия муассасаларидан бири Сбербанк 2017 йили 3 минг хизматчисини лавозимидан озод этади. Уларнинг вазифасини робот адо этади. Роботлаштириш жараёни ривожланиши билан бошқа мутахассислар ҳам қисқартирилади, дея маълум қилган Сбербанк раҳбари ўринбосари Вадим Кулик Гайдар форумида.\nУнинг айтишича, "ўтган йилнинг тўртинчи чорагида юрист-робот ишга туширилган, у аризаларни мустақил равишда ўрганиб чиқа олади. Шунга кўра 2017 йилнинг биринчи ярим йиллигида жисмоний шахсларнинг мурожаатлари бўйича барча ишлар шундай роботларга топширилади", — деган Кулик.\nКулик кейинчалик, Сбербанк матбуот хизмати орқали масалага ойдинлик киритишича, роботлар муассасадаги юристларнинг ишини енгиллаштириб, уларнинг мураккаб ҳуқуқий масалалар билан шуғулланишига имкон беришини айтган.\nШу билан бирга, Сбербанк юристларга қайта ўқитишдан ўтишни таклиф қилади, бироқ, бу қисқартишларнинг олдини ололмайди.


Аёлнинг дийдиёларини эшитиб ғашландим, тўғриси. Уч бола билан эридан ажрашганмиш, соғлиги ёмон эмиш, ишлайман деса ИШ ЙЎҚ, яхши одамлар унга ёрдам берсин эмиш. Одамнинг ҳар нарса бўлгани яхши-да! Аввамбор, сен рисоладагидек аёл бўлсанг эринг уч бола билан хотин қўймасди. Ажрашганида ҳам уйсиз-жойсиз қолдирмасди. Ахир, бир эмас, уч нафар бола бор орада! Уч ўғил экан тағин. Сен айтганча бўла қолсин, эркак шу қадар разил экан, сен ОППОҚ, ФАРИШТА экансану, уч ўғли кўзига кўринмай сендан ажрашибди. Уйсиз-жойсиз қолибсан. Осмондан тушганмисан? Ота-онанг, ака-укаларинг бордир? Қариндош- уруғинг бордир? Нега эринг ажрашаётганда болаларга уй-жой қилиб беришни талаб қилмадинг? Яна дейлик, ота-онасиз экансан, эринг расво одам экан, уч бола билан кўчада қолибсан, ўғилларинг бўйинг тенги экан, суратга олиб интернетдаги ижтимоий тармоқларга қўйибсан, уларни ёнингга олиб пахта теримига чиқгин! Килосига 400 сўмдан олсанг ҳам ҳар кунига қирқ-эллик минг сўм пул оласанку?! Болаларингни нонвойга шогирдликка берсанг, ўзинг одамларни уйини тозалаб, кирини ювсанг ҳам кунига йигирма-ўттиз минг сўм топасан-ку?! Тўрт кило картошкани бозордан олиб кўчага чиқариб сотганингда ҳам килосидан 500 сўмдан фойда қолади. Одамларга тиланиб, тағин видеоларга тушиб интернетларга тарқатгандан кўра меҳнат қил, ўлиб қолмайсан! Қўл-оёғи ишламайдиган одамларни бор, ер олиб, фермерлик қилиб юрганини ўз кўзимиз билан кўрганмиз, ногиронлик аравачасида яна! Оёқлари йўқ, кесиб ташланган, аравачада ўтириб косибчилик қиладиган, пойабзал таъмирлайдиганлар бор. Қўл-оёғинг бус бутун, кўзинг кўради, ҳар куни фейсбукка кириб ёрдам сўраб пост, видеомурожаат қўясан. Интернет траффигига пулни қаердан оласан? Телефонни қайси пулингга олдинг? Бу аёл менинг назаримда халқнинг ҳам, раҳбарларнинг ҳам устидан куляпти. Ёхуд эри юзсиз, текинхўр, эр-хотин келишиб олиб, ҳукуматдан, фуқаролардан пул ундирмоқчи бўлишяпти.\nБеш-олти бола билан бева қолган аёллар бор. Ҳеч қачон ҳеч кимга нолимаган, шикоят қилмаган. Кундузи далада ишлаб, кечқурун чеварчилик қилиб болаларини боққан, уйли-жойли қилган. Гўдак боласини ишга жойлаштирганлар, косиб, нонвой, темирчи ҳунармандларга шогирдликка берганлар бўлган. Лекин одамларга шикоят қилиб, пул тиланмаган улар. “Ғамингни одамларга айтсанг кўпаяди, Аллоҳга айтсанг камаяди” дейди салафи солиҳлар. Шу пайтда ким ўзидан орттира олади? Давлат “Мен муҳтожман” деган одамга ёрдам қилаверса, муҳтож бўлмаган одам бор эканми, ҳозир? Қолаверса, муҳтож бўлиб пул сўраган одамга балиқ эмас, қармоқ бер, деган мазмунда гап бор. Инсон муҳтожликдан, йўқсилликдан фақат Аллоҳга астойдил таваккул билан меҳнат қилиб халос бўлади. “Қўлдан берганга қуш тўймас” дейди эл. Ижтимоий тармоқларга, Президентнинг виртуал қабулхонасига ёрдам сўраб мурожаат қилаётган аёл собиқ эри бераётган алимент етмаётганини айтиб зорланибди. Ўша пулнинг озгинасини дастмоя қилиб, бозорда олибсотарлик қилса ҳам кундалик егулигини топади-ку? Балки ошириб юборгандирман, лекин қашқадарёлик аёлнинг ёрдам тиланиб ёзаётган мурожаатларидан жаҳлим чиқди. Текинхўрлик ва талончиликнинг ўзига хос усулига ўтибди одамлар. Бу ерда фирибгарликнинг қандайдир кўриниши бор. Лекин Қашқадарё вилояти мутассаддиларининг кўзи қаерда? Наҳотки, Президентнинг виртуал қабулхонаси ва интернет тармоқларига тинимсиз тиланиб мурожаат қилаётган аёлнинг аслида кимлигини аниқлаш қийин бўлса?..\n— Тирик етимликнинг азоби бизнинг ҳам бошимиздан ўтган эди,- дейди Асила исмли қиз.– Укам бир ёшга ҳам етмаган чақалоқ эди. Ота-онам ажрашганларида, момомнинг уйларига келдик. Лекин уйда тоғаларим, янгаларим бор, биз уларга тирик товон бўлишга ҳақли эмасдик. Онам кундузлари чеварлик қилардилар, мижозлар кўпайса туни билан ҳам ухламай кийим тикиб чиқардилар. Тикишга буюртма тушмаса, одамларнинг уйига бориб тозалардилар, кир ювардилар. Бойвачча оилаларнинг овқатини пишириб, нонини ёпиб, пул, егулик олиб келардилар. Ҳеч қандай иш топилмаганида қўғирчоқлар ясаб, бир дугоналари билан узоқ қишлоқдаги мактабларда томошалар қўйиб ҳам пул топганлар. Пул топишнинг йўлари кўп, бева аёл фақат одамлардан ёрдам тиланиш ёки фаҳш йўли билан ризқ топишга маҳкум қилинмаган. Мен онам мисолида аёл истаса ҳамма нарса қўлидан келади, деб ўйлайман. Отамдан пул олишга ғурурлари йўл бермай, ўзлари меҳнат қилиб уй қилдилар. Мени ўқитяптилар. Энди укам иккимиз онамнинг ёнларига кирганмиз. Худога шукр, ҳеч кимга муҳтож эмасмиз. Муҳтожликдан, бечораҳолликдан ор қилган, муаммосини одамларга достон қилмаганга муҳтожлик етмайди.\nҲазрат Навоий билан боғлиқ шундай ривоят бор. Навоий бир мардикор йигитни ҳар кўрганларида, ундан олдин тавозе билан салом бериб, ҳол сўрар эканлар. Йигит бу ҳолдан ҳам севиниб, ҳам хижолат чекиб ўйлабди: “Мен бир мардикор бўлсам, одамларнинг ишини қилиб, кунлигимга емиш топсам, Ҳазрат Навоийдек одам менга аввал салом берадилар, ҳурмат қиладилар. Бугундан мардикорликни йиғиштириб, масжидга чиқиб кечаю кундуз ибодат билан машғул бўламан. Ана шунда Ҳазрат Навоий мени яна-да кўпроқ ҳурмат қиладилар”, деб ўйлайди. Эртаси куни йигитни масжидда кўрган буюк шоир саломига бепарво алик олиб ўтиб кетибдилар. Йигит “Мени танимадилар, чоғи” деган ўйга борибди. Кейинги куни ҳам Ҳазрат Навоий масжидда чўк тушиб ўтирган йигитга қарамай ўтиб кетадилар. Бу ҳол қайта-қайта такрорлангач, йигит бир куни шоирнинг йўлини тўсибди:\n— Ҳазрат, мен бир пайтлари мардикорлик қилиб юрардим, кўзингиз тушганида мендан олдин салом берардингиз. Энди ишимни ташлаб, масжидда ибодат билан машғуллигимда менга қараганингиз, саломимга алик олгингиз келмаяпти...- деган экан, шоир шундай жавоб қилибдилар:\n— У кезларда сен меҳнат қилардинг. Бир бурда нонингни пешона тери, ҳалол меҳнат билан ўзинг топиб ер эдинг. Ҳақиқатдан ҳурмат ва эҳтиромга муносиб эдинг. Энди эса ибодат баҳонасида масжидга келиб, одамларнинг эҳсон тугунига кўз тикиб яшаяпсан. Тўрт мучаси соғ бўла туриб, тиланчидек одамларнинг тугунига кўз тикиб яшаш яхши эмас...\nЙигит ўйлаган ўйидан хижолат чекиб, дарҳол аввалги ишига қайтишга қарор қилибди.\nҚиссадан ҳиссани тушунганга офарин! Қўл-оёғи равон, кўзи очиқ киши йўқчиликдан шикоят қилиши бориб турган ношукрликнинг ўзи! Ношукр инсонда эса ҳеч қачон файз-барака бўлмайди.\n— Олий маълумотли дугонам бир ўғил билан турмуши бузилган,- дейди Нодира исмли аёл.- Тўртта тилни билади. Нуфузли давлат ташкилотларидан бирида ишлайди. Бундан ташқари таржималар билан шуғулланади. Хуллас, дугонам учун меҳнатнинг айби йўқ. Бўш вақтларида ўзига тўқ таниш хонадонларга бориб уй тозалаб 30-40 минг сўм пул топиб келади. Ёш болалар, аёлларни уқалаб қўяди. Биз “Қачон ойлик маошимизни оларканмиз?”, “Қачон пластигимизга пул тушар экан” деб ўйланиб юрамиз, ўша дугонам ҳеч қачон пулсиз қолмайди. Баъзан ўзаро суҳбатларда: “Уйда рўзғорлик қолмаган экан, бир танишим қўнғироқ қилиб қолди, уйини тозалаб, кекса онасини уқалаб қўйиб, овқат тайёрлаб, едиргандим, бир юз эллик минг берди. Пулни олиб бозорга югурдим” деб қолади. Ҳеч қандай маълумоти, қўлида ҳунари бўлмаган аёллар эрининг кам пул топиши, рўзғоридаги йўқчиликдан шикоят қилса, ўша дугонамни кўз олдимга келади. Инсон меҳнатдан эмас, муҳтожликдан ор қилсин экан...\nБир устозим шундай ўгит бергандилар: “Ҳар бир ишни савоб умид қилиб, Аллоҳнинг розилигини, хайр ва баракасини истаб бажаришга одатланинг. Ҳатто, битта дастрўмолни ювиш ҳам — меҳнат. Ва унинг савобидан умидвор бўлиш жоиз. Меҳнат ҳам ибодатдир. Ибодат — дунё ва охиратда саодат топиш учун қилинади”...\nМеҳнат инсон қадри, шаънини улуғлайди. Меҳнатсевар инсон муҳтожлик кўрмайди. Қурт-қумурсқаю ҳашоратлар ризқига меҳнат қилиб етишар экан, нега энди инсон ўзи каби Яратганнинг муҳтожи бўлган инсондан ризқ талаб қилади? Умид қиламизки, мулоҳазаларимиз билан демоқчи бўлганимиз, фикримиз қаратилган инсонларга бориб етади.\n« Цивилизациялашган инсоният яланғоч хотинларни деб ҳалок бўлмоқда Исломда фикр ва сўз эркинлиги »


20:05 / 26.12.2016 19615\nБугун Тошкентдаги Алишер Навоий номли Ўзбекистон Миллий кутубхонасида Ўзбекистон Халқ артисти Абдумўмин Ўтбосаров хотирасига бағишланган махсус тадбир бўлиб ўтди. Унда бир қатор сухандонлар – Дилором Умарова, Фарҳод Бобожонов, Раъно Жўраева, Галина Мелникова ва бошқалар иштирок этди.\nТадбирда Ўзбекистонда хизмат кўрсатган маданият ходими Муслимбек Йўлдошев қаламига мансуб “Мўминга бегона баҳор” номли китоб тақдимоти ҳам бўлиб ўтди. Бу ҳақда сухандон Kun.uz сайтига хабар берди.\nЙўлдошевнинг маълум қилишича, китоб “Янги аср авлоди” нашриёти томонидан 2000 нусхада чиқарилган бўлиб, машҳур сухандоннинг ўлимидан бир йил ўтиб тақдим этилди.\nКитобда Абдумўмин Ўтбосаров ҳамкасбларининг хотиралари, турли рангли фотосуратлар, сухандоннинг ўзи чизган суратлари, шеърлари, ҳикоялари ўрин олган.\nМуслимбек Йўлдошевнинг хабар беришича, 222 саҳифадан иборат ушбу хотира асари унинг 12-китоби.\nШунингдек, Абдумўмин Ўтбосаровнинг ўзи ўқиган ҳикоялари ҳам алоҳида диск шаклида тақдимотга келган инсонларга эсдалик сифатида топширилди.\nКитоб яқин кунларда сотувга чиқарилади.\nЭслатиб ўтамиз, Ўзбекистон Халқ артисти, олий тоифали диктор Абдумўмин Ўтбосаров 1960 йилнинг 24 апрель куни таваллуд топган бўлиб, узоқ йиллар Ўзбекистон Миллий телерадиокомпаниясида сухандонлик қилди. У 2016 йилнинг 1 январь куни вафот этган.


Нега мен? – Nasihat.uz\nБренда тоққа тирмашиб чиқишни орзу қиладиган қиз. Бир куни жасорат этиб тоққа чиқувчилар сафига қўшилди. Бориб қараса, қаршисидан девор каби тик қоя ва қиялик чиқди. Қаттиқ қўрқаётганига қарамай, Бренда қатъиятли эди; хавфсизлик камарини тақди, арқонни маҳкам тутиб қоянинг тик юзига қараб тирмаша бошлади. Бир оз тирмашганидан сўнг бир ўйиқ жой топди…\nКарикатурачи бўлган отаси оғзида линзани тишлаб судраб бораётган чумоли расмини чизади ва унинг тепасига мана бу сўзларни ёзади: “Аллоҳим! Буни нега олиб кетаётганимни билмайман. Буни ея олмайман ва судрашимга ҳам ғоят оғир. Аммо уни ташишимни Сен истаганинг учун ташияпман… бу оғир юкни нега ташияпман?” демайман.\nДамин ЖУМАҚУЛ Нега мен\n← Энг қисқа дуони биласизми?\nЯна бир ҳовлимиз бор… →


Ўзбекистон элчихонаси нега ўз фуқаросини ҳимоя қилмади?\n28 ноябр 2020, Тошкент вақти: 21:23\nАйбсизлик презумпциясига зид тарзда Жаҳонгир Аҳмедов қотил дея айтилмоқда.\nОзодликнинг Қурултой эшиттириши иштирокчилари Россия ҳуқуқ-тартибот идоралари тарафидан қотилликда айбланган Ўзбекистон фуқароси Жаҳонгир Аҳмедовнинг Ўзбекистондан Россияга қайтгани атрофида юзага чиққан саволларни муҳокама қилишди.\nРоссиядаги ўзбек муҳожир ëшлари ҳуқуқларини ҳимоя қилувчи нодавлат ташкилот вакили Мақсуд Абдужабборовнинг Озодликка айтишича, Жаҳонгир Аҳмедовнинг Ўзбекистондан қайтариб олиб келинишида Ўзбекистоннинг Россиядаги элчихонаси фаол иштирок этган:\n- Элчихона вакиллари Россия ИИВ ходимларига Жаҳонгир Аҳмедовнинг Ўзбекистондаги манзилларини беришган. “Ўзбекистон ҳаво йўллари” ширкатига оид учқичнинг йўловчилар рўйхатини олиб беришга ëрдам беришган. Улар Ўзбекистон фуқаросига эмас¸ балки Ўзбекистон фуқаросини таъқиб қилаëтган Россия ИИВ зобитларига ëрдам беришган,- дейди Озодликнинг Қурултой эшиттиришида қатнашган Мақсуд Абдужабборов.\nРоссиядаги ўзбек муҳожирларининг “Ватандош” ташкилоти фаоли Барот Усмоновнинг айтишича¸ Ўзбекистоннинг Россиядаги элчихонаси ўз фуқароларини ҳимоя қилмайди:\n- Бу холат Жаҳонгир Аҳмедовнинг қайтарилиши воқеасида яққол кўринди. Айбсизлик презумпциясига зид тарзда Россия матбуоти Аҳмедовни қотил деб турган бир пайтда Ўзбекистон элчихонаси уларга эътироз билдирмаяпти¸- дейди суҳбатдош.\nУсмоновнинг айтишича¸ Жаҳонгир Аҳмедовнинг Россияга қайтиб келиши учун унинг Россия ва Ўзбекистонда яшовчи яқинларига босим ўтказилган:\n- Жаҳонгир ўзи таксичи бўлган¸ унинг онаси чебурек пишириб сотиб юрган. Унинг онаси ва бошқа қариндошларини бир ярим сутка қамаб қўйишган. Ҳудди ўрта асрдаги каби гаровга олиб босим қилишган. Бу Россиядаги ҳуқуқий процедурага зид. Бундай холатда Ўзбекистоннинг Россиядаги элчихонаси ўз фуқароларини ҳуқуқий ҳимоя қилиши лозим эди. Аммо бундай қилмади¸- дейди суҳбатдош.


Вазир Ўзбекистонда кўп қаватли уйларни қуришга оид норматив база талабга жавоб бермаслигини айтди\nОлий Мажлис Сенатининг ўн биринчи ялпи мажлисида қурилиш вазири Ботир Зокиров илгари кўп қаватли уйлар 9 қаватдан ошмагани, ҳозир эса уйлар 16-20 қаватли қилиб қурилаётгани, бу масалада норматив база талабга жавоб бермаслигини таъкидлади.\n«Шаҳарсозлик кодекси билан қурилиш соҳасидаги норматив ҳужжатларни доимий янгилаб бориш бўйича тартиблар тасдиқланди, кодекснинг 4-6-бандларида ҳаммаси кўрсатилган. Қурилиш вазирлиги бугунги кунда барча вазирлик ва идоралар билан ҳамкорликда ишлашга мажбур. Нимага? Масалан, энергетика соҳасини Энергетика вазирлигидагилар яхшироқ билишади. Ушбу вазирлик норматив-ҳуқуқий ҳужжатларини биз билан биргаликда ишлаб чиқишади, биз уларни мувофиқлаштирамиз ва тасдиқлаймиз.\nЁнғин хавфсизлиги бўйича жуда долзарб масаламиз бор. Илгари кўп қаватли уйларимиз 9 қаватдан ошмаган бўлса, ҳозир 16-20 қаватга кўтарилди. Бу масалада бизнинг норматив базаларимиз талабга жавоб бермаяпти. Чет элдан олимларни таклиф қилиб, шу уйларнинг зилзилабардошлилиги, ёнғин хавфсизлиги ва санитария нормалари талабларига жавоб беришига доир ҳамма нормативларни ўзгартириш бўйича тўлақонли шароитга эга бўлдик.\nБугун Сенат томонидан маъқулланган кодексда Қурилиш вазирлиги ҳар битта мутасадди вазирлик ва идоралар билан биргаликда шу соҳага тегишли бўлган норматив базаларни кўриб чиқиб, тасдиқлаб, амалиётга жорий қилиши кераклиги аниқ кўрсатиб ўтилган. Бизнинг бошқа йўлимиз йўқ. Ҳамма вазирликлар билан биргаликда бу ишларни қилишимиз керак», дея Ботир Зокировнинг сўзларини келтирмоқда Kun.uz мухбири.\nЭслатиб ўтамиз, Олий Мажлис Сенатининг бугун – 6 январ куни бўлиб ўтган ўн биринчи ялпи мажлисида Ўзбекистон Республикасининг Шаҳарсозлик кодекси сенаторлар томонидан маъқулланган эди. Бунинг натижасида 2002 йилдан бери амалда бўлиб келган Шаҳарсозлик кодекси ўз кучини йўқотиб, ўрнига эндиликда ушбу Кодекснинг янги таҳрирда ишлаб чиқилган варианти кучга киради.\nБотир Зокиров: Қурилиш соҳасини соддалаштириш керак эмас


Ишлаб чиқариш тизимида роботлар инсон ўрнини эгаллаши керак эмас\nИқтисодиёт 12:23 / 16.07.2019 2662\nАҚШда 1949 йил охирида ишлаб чиқариш соҳасида қанча ишчи банд бўлган бўлса, 70 йил ўтиб, ҳозир ҳам бу рақам бир хиллигича қолмоқда, дея ахборот беради weforum нашри АҚШ Меҳнат статистикаси бюроси маълумотига таяниб.\n1949 йилда АҚШ оғир иқтисодий қийинчилик ичида қолади ва шу вазиятда Оқ уй ишлаб чиқариш ўринларини кўпайтириш учун ҳаракат бошлаб юборади.\nЎтган давр мобайнида заводларда қанча ўзгаришлар қилинган бўлишига қарамай, ишлаб чиқариш йўналиши ҳануз инновацияларга муҳтож бўлиб қолмоқда. Ҳали кўп мануфактурачилар тўртинчи индустриал инқилоб (юксак имкониятларга эга рақамли ва аналог технологиялардан фойдаланиш) доирасида ҳаракат қилмаяпти. Натижада, унумдорликнинг ўсиш даражаси қайд этилмаётганлиги ва кутилмаган ўзгаришлар кўпчилик учун қийинчиликларга сабаб бўлмоқда.\nШундай бўлишига қарамай, Халқаро иқтисодий форум ва McKinsey&Company ҳамкорликда аниқлаган етакчи ишлаб чиқарувчи корхоналар гуруҳи тўртинчи саноат инқилоби технологияларидан фойдаланишнинг муваффақиятли йўлларини топиш йўлида изланмоқда.\nУлар учун сунъий интеллект каби инновациялар меҳнат шаклининг ўзгаришига, юқори унумдорликка эришишга ва инсон меҳнати орқали амалга ошириладиган ишнинг яхшиланишига йўл беради.\nШунингдек, Global Lighthouse Network ташкилоти бир қанча турдаги саноат ва географияларни эълон қилиб боради ва қизиқувчиларни технологик адаптацияни кучайтириш учун турли амалиёт ва назарий билимлар платформаси билан таъминлайди.\nМасалан, «Технология инсон кучи билан ишлайди, уларни четлаштириш билан эмас» қоидаси ҳам шу платформада мавжуд.\nУнда айтилишича, робототехника барча иш ўринларини қисқартириши мумкинлиги хавфи кучайишига зид равишда саноат етакчилари барча ишчиларга ишлаб чиқаришда ўз иш кунларидан завқланишига имкон берадиган йўл билан технологияга мослашмоқда. Бундан ташқари, улар ходимлари учун вазифалари янада қизиқарли ва бирхилликдан холи бўлишига, хилма-хил ҳамда сермаҳсул бўлиши учун ҳаракат қилмоқда.\nМисол келтирадиган бўлсак, Руминиянинг Улми ҳудудидаги Arcelik lighthouse компаниясида кичик қийматли амалларнинг автоматлаштирилиши жараёндаги харажатларни 11 фоизга қисқартирган.\nТуркиядаги Ford Otosan site корхонаси эса рақамли ишлаб чиқариш ва юқори сифатли автоматлаштириш билан ортиқча харажатларсиз даромадни 6 фоизга оширишга ва ишчилар жалб қилиш даражасини 45 фоизга кўпайтиришга ҳаракат қилмоқда.\nКичик қадамлар эмас, катта одимлар муҳим. Одатда ишлаб чиқариш кичик ўнгланишлар ва прогрессив ўзгариш билан тавсифланади. Етакчи корхоналар эса саноатда стандартларни бутунлай янгилаш ишларини қилмоқда.\nMcKinsey&Company эса келажакда ишлаб чиқарувчилар ва дастлабки сунъий интеллект тарғиботчилари орасидаги фарқ катта бўлади деб деган фикрни илгари суряпти.\nБирдамлик муҳим омил. Инновация энг кўп экотизимда содир бўлади. Экотизим университетлар билан ишлашни, стартап лойиҳаларини ва бошқа техника таъминот турларини ўз ичига олади.\nМасалан, Финляндияда Nokia`s site компанияси янги маҳсулотини таништириш жараёнида дизайн ва ишлаб чиқариш сифати уйғунлаштирмоқда.\nТурли технологиялар ишлаб чиқариш унумдорлигини 30 фоизгача яхшилаш мақсадида кабелсиз тармоққа уланган. Ва бу маҳсулот сотувини олдингига қараганда 50 фоиз тезроқ кечишига имкон яратган.\nЖанубий Кореянинг Posco Plant корхонаси эса сунъий интеллект ёрдамида металл саноатида унумдорликни ошириш учун ҳаракат қилмоқда. У кичик ва ўрта бизнес, стартаплар ва академиклар ёрдамида ўзининг смарт-завод платформасини яратмоқчи.\nScheinder Electronic base эса Индонезияда жойлашган корхона. У ўз мижозлари ва ҳамкорларига турли технологик ечимларни ошкор қилмоқда. Ташкилотнинг мақсади бутун операцион тизимни яхшилашдан иборат.\nҲажм унчалик аҳамиятли эмас. Катта корхоналар обрўсининг сақланиши инновация учун катта тўсиқ эмас. Кичик ва ўрта бизнесда омадини синаётган тадбиркорлар ҳам унчалик катта бўлмаган инвестиция билан анчайин нарсани ўзгартиришлари мумкин.\nЛекин инновация ва янги технологияларга эга бўлиш имкони бой мамлакатлар учун чегараланмаган. Масалан, Шарқий Европада техник салоҳияти юқори бўлган корхоналар кўплаб топилса-да, уларнинг асосий базаси Хитойда жамланган.\nЯнгилик ҳар доим ҳам яхши дегани эмас. Катта ўзгаришлар янгиларига пул тиккандан кўра мавжудларини мослаштириш орқали қилиниши самаралироқ. Эскидан мерос жиҳозлар кўпчилик илғор корхоналарда янгиликларга тўсиқ эмас, балки мавжуд тизимни ривожлантирувчи бўлиб хизмат қилмоқда.\nИндонезиянинг Petrosea plant ташкилоти бир қанча муаммолар гирдобида қолганди. Бироқ юк ташиш машиналари каби техникаларнинг ривожлантирилиши, реал вақт бирлигидаги мониторинг ва дрон тадқиқотлари орқали ўта кам фойда олувчи кон саноатини 6 ой ичидаёқ фойда келтирадиган бизнесга айлантира олди.\nБундай мисоллар кўплаб топилади. Гарчи ҳаммасининг ривожланиш даражаси ва тарихи ҳар хил бўлса-да, ҳаммаси техник тараққиёт туфайли юзага чиқишда давом этади.\n23:55 / 07.12.2019 434


Умарали Норматов. Янги давр олими: У қандай бўлиши керак? - www.ziyouz.uz\nБош саҳифа Илм ва фанАдабиётУмарали Норматов. Янги давр олими: У қандай бўлиши керак?\nҲимоя жараёнидаги ўйлар\nИстиқлол даврида нуфузли илмий кенгашларда ёқланаётган диссертациялар ва диссертантларга қўйилаётган талаблар оширилиб, илмий даража бериш тизимини такомиллаштириш чоралари кўрилгани айни муддао бўлди. Жумладан, фан номзоди, хусусан, докторлик илмий даражасини олишга даъвогар тадқиқотчи албатта хорижий тиллардан камида бир-иккитасини мукаммал билиши, хорижий тилларда илмий маърузалар қила олиши, мақолалар билан хорижий матбуотда чиқиши шарт қилиб қўйилди.\nЎтган йили Тил ва адабиёт институти ҳузуридаги ихтисослашган кенгашда диссертантлар олдига қўйилган янги талаблар муҳокамаси чоғи айрим ҳамкасбларимизнинг бўлғуси фан номзоди ва докторлари хорижий матбуотда илмий мақолалар билан чиқиши зарурлиги фан йўлига ғов солади, деган иддаоларини эшитиб, рости ранжигандим. Бу талаб, аксинча, фанимиз ривожи, фан кишилари камолоти учун йўл очади-ку, ахир. Бусиз фанимиз жаҳон майдонига чиқишини тасаввур этиш қийин. Шуниси қувонарлики, ўз вақтида кўрилган бу жиддий чоралар илк самараларини бера бошлади. Ўтган йил охири, янги йил бошларида филология фанлари доктори илмий даражасини олиш учун тақдим этилган учта диссертация ҳимояси, менимча, бу соҳада бурилиш, янги бир босқич бошланаётганидан далолатдир.\nБадиий ижоднинг боши фолклордадир, деган нақл бор. Адабиётшунослик бўйича ҳимоялар бобидаги янги шабадалар ҳам айни фолклоршуносликдан бошланди. 2010 йил 22 декабрда Ўзбекистон Фанлар академияси Алишер Навоий номидаги Тил ва адабиёт институти ҳузуридаги фан доктори илмий даражасини олиш учун диссертациялар ҳимояси бўйича Ихтисослашган кенгаш йиғилишида иқтидорли ёш адабиётшунос Жаббор Эшонқулов “Ўзбек фолклорида туш ва унинг бадиий талқини” мавзуида докторлик диссертациясини ҳимоя қилди.\nАввало, диссертация ва автореферат пухта, мукаммал, кўркам тарзда тайёрланган. Диссертант мавзу юзасидан ўзимизда иккита монография, 30 мақола, хорижда эса ўндан ортиқ мақола эълон қилган, халқаро анжуманларда 12 бор маъруза ўқиган. Германия, Туркиядан тортиб деярли барча туркийзабон мамлакатлар етакчи олимларидан тақризлар олинган, уларда мазкур тадқиқот муҳим илмий янгилик, деб эътироф этилган.\nДиссертант инсон ҳаёти ва руҳияти билан боғлиқ ғоят муҳим ҳодиса — тушнинг фолклордаги талқинини текширишга киришар экан, аввало, уни умумтуркий, қолаверса, умумжаҳон фолклоршунослиги, жаҳон ёзма адабиёти контекстида олиб қарайди. Бугина эмас, тушнинг илмий ўрганилиши, у ҳақдаги мифологик қарашлар, Шарқ ва Ғарб фалсафаси, руҳшунослик, тарих илмидаги талқинлар ҳақида батафсил тўхталади; Қуръони карим оятлари, ҳадиси шариф, “Таъбирнома”дан тортиб яна кўплаб ноёб манбалардаги ғоят қимматли талқинларга мурожаат этади. Имом Ғаззолийнинг туш “Одам ўғли фитратининг ғаройиботларидандир”, деган фикри билан ХХ асрнинг машҳур руҳшуноси Фрейд ва унинг издошлари қарашларида муштараклик борлигини аниқлайди. Ёзма адабиётдаги туш талқини устида гап кетганда “Шоҳ Эдип”дан тортиб Т.Манн, Ф.Кафка, У.Фолькнер, Х.Л.Борхес, Х.Кортосар, шунингдек, бугунги миллий адабиётимизнинг қатор намуналарига мурожаат этади. Ишнинг “Ўзбек халқ эртак ва достонлари структурасида тушнинг тутган ўрни”, “Туш семантикаси ва бадиий вазифалари” боблари ғоят мароқли чиққан.\nЯна шуниси эътиборлики, ишда мавзуга оид ўзимиздаги ва хориждаги кўплаб илмий адабиётлар қамраб олинган; диссертант ўзгалар фикрини шунчаки эслаш билан чекланмайди, ўрни келганда улар билан баҳсга киришади, ўз мустақил қарашларини илгари суради; кўзланган мақсаддан келиб чиқиб: “Унда биринчи марта мавзумиз доирасида психоаналитик методни ўзбек фолклорига нисбатан қўллашга ҳаракат қилдик. Бундан ташқари, тадқиқотда қиёсий-типологик ва тарихий-қиёсий таҳлил методларидан кенг фойдаландик”, деб ёзади муаллиф. Аслида диссертант ишда ўзи тилга олган таҳлил методлари билангина чекланиб қолмаган, ҳозирги адабиётшунослик фанидаги мифологик, лингвистик, структуал методлардан ҳам кенг фойдаланган. Муҳими, фолклоршунос тадқиқотчи ўз фани қобиғи билан чекланиб қолмай, миллий ёзма адабиёт тарихи, замонавий адабий жараён, жаҳон адабиёти ва назарияси, руҳшунослик, фалсафа, тарих дунёсида ўзини ғоят эркин ҳис этади. Аминманки, у истаган мамлакат олими, ижодкори билан бу борада бемалол юзма-юз туриб баҳслаша олади. Мустақил юртнинг, ХХI асрнинг олими — фан доктори шундай бўлиши керак-да, ахир!\nОрадан бир ой ўтиб, Мирзо Улуғбек номидаги Ўзбекистон Миллий университети ҳузуридаги адабий алоқалар, қиёсий адабиётшунослик ва таржимашунослик бўйича ихтисослашган кенгашда Муҳаббат Шарафутдинованинг “ХХ аср ўзбек романчилиги ҳикоя тарзининг ўзига хос хусусиятлари (жаҳон адабиёти контекстида)” мавзусидаги тадқиқоти ҳимояси бўлиб ўтди. Тўрт ярим соат давом этган ҳимоя мажлисида иштирок этганларнинг бирортаси тирбанд зални тарк этмай ўтирди. Диссертантнинг батафсил маърузасидан сўнг расмий оппонентлар чиқишларида, кенгашга йўлланган 20дан ортиқ тақризларда, шунингдек, муҳокамада иштирок этган ўнга яқин мутахассислар нутқида билдирилган барча мулоҳазалар хусусида ўзининг лўнда, дадил, аниқ-равшан фикрларини айтди, берилган саволлар қайси тилда бўлса, ўша тилда жавоб қайтарилди. Бирорта масала, савол очиқ қолдирилмади. Ҳимоя жараёни диссертант учун ўзи кашф этган янги қараш, ғояларнинг чин маънодаги ҳимояси тарзида ўтди.\nМазкур тадқиқот, аввало, икки жиҳати билан ажралиб туради. Шу пайтга қадар ХХ аср ўзбек романи тараққиёти тамойиллари, хусусан, поэтикасига бағишланган номзодлик ва докторлик диссертацияларидан фарқли ўлароқ, М.Шарафутдинова ўз ишида шу давр ўзбек романи ҳикоя тарзи структурасини махсус тадқиқ этишга жазм этади. Роман жанри поэтикасида муҳим ўрин тутувчи айни шу муаммони — миллий роман структурасидаги янгиланиш жараёнини жаҳон адабиёти контекстида — жаҳон романчилигининг нодир намуналари билан қиёсан таҳлил этиш йўлидан боради.\nТўғри, адабиётшунослигимизда Қодирий, Чўлпон, Ойбек, А.Қаҳҳор романларини Ж.Зайдон, В.Скотт, Ж.Лондон, А.Пушкин, Л.Толстой, Чехов, М.Горький, М.Шолохов асарлари билан қиёсий ўрганишга уринишлар бўлган, лекин улар кўпроқ ғоявий-мафкуравий йўналишда, персонажлардаги муштаракликлар қиёси тарзида эди. Т.Жўраевнинг ўзбек насридаги “онг оқими”га оид номзодлик диссертациясини мустасно этганда миллий романчилигимиз поэтикасини жаҳон адабиётидаги янги бадиий-поэтик жараёнлар билан қиёсий тадқиқ этувчи жиддийроқ иш қилинган эмасди. Шу ҳолат назарда тутиладиган бўлса, М.Шарафутдинованинг тадқиқоти ҳар жиҳатдан таҳсинга сазовор. Икки аср бурун пайдо бўлган “жаҳон адабиёти” атамаси ҳозирга келиб “адабий глобаллашув”, “умуминсоний адабиёт” палласига қадам қўяётган бир пайтда бу турдаги тадқиқотга эҳтиёж катта.\nМаълумки, ўзбек адабиёти минг йиллар давомида айнан Шарқ халқлари адабиёти анъаналари доирасида, асосан араб, форс, қисман, ҳинд адабиётлари билан ҳамкорликда, ислом дини фалсафаси, тасаввуф таълимоти таъсирида ривожланди. ХIХ аср охири XX аср бошларида у янги бир маънавий оламга, Овропа маданияти, адабиёти тажрибаларига юз ўгира бошлади. Даврнинг тараққийпарвар сиймолари ҳар бир соҳада янгиланишга эҳтиёж сездилар ва бу йўлда фаол ҳаракат қилдилар. Замонавий адабий жанрлар — ҳикоя, роман, драма, шеърий шаклларда қалам тебратган ва бу шаклларнинг етук намуналарини яратган алломалар — жумладан, А.Қодирий, Чўлпон, Фитрат, Ойбек, А.Қаҳҳор жаҳон адабиётидаги жараёнлардан чуқур хабардор эдилар; улар фақат адабиёт ва адабиёт илмидаги янгиланишлар эмас, санъат, руҳшунослик ва фалсафадаги янгиликлардан ҳам яхши хабардор эдилар. Қодирий ва Чўлпон эски мактаб, мадраса билан баробар рус-тузем ўқув юртларида таълим олган, ҳар иккиси ҳам болалигиданоқ рус тилини мукаммал эгаллаган, сўнг Қодирий Москвадаги Брюсов номидаги Адабиёт институтида ўқиган, Чўлпон эса 1924-27, 1931-34 йиллари Москвада яшаган, ишлаган, “Кеча ва кундуз” романи айни ўша муҳитда яратилган эди.\nДиссертант Қодирий ва Чўлпон романларининг ҳикоя тарзи структурасини жаҳон адабиёти контекстида текширишга жазм этар экан, бунда ҳеч қанақа атайинлик, зўрма-зўракилик йўқ. Ҳар икки муаллиф ҳам жаҳон адабиёти адабий тафаккури даражасида туриб қалам тебратганлар. Ҳар икки адибнинг ўша кезлари битган адабий-танқидий мақолалари, чунончи, Қодирийнинг С.Ҳусайн билан мунозараси, реализм, футуризм, импрессионизм каби оқимлар хусусидаги фикрлари, Чўлпоннинг Мейрхолд театри, Р.Тагор ҳақидаги мақолалариёқ уларнинг маънавий, адабий савияси нақадар юксак, замонавий жаҳон адабий тафаккури даражасида эканлигини тасдиқлайди. Шу даражага кўтарилган қаламкашларгина “Ўткан кунлар”, “Кеча ва кундуз”дек етук замонавий романларни яратиши мумкин эди. Замонасининг ҳар жиҳатдан етук бошқа бир адиби А.Қаҳҳор Қодирий романларини “янги давр адабиёти гази билан ўлчаганда ҳам тўлақонли асарлардир”, деганида тўла ҳақ.\nБу гапларни айтишдан мақсад шуки, М.Шарафутдинова “Ўткан кунлар”, “Кеча ва кундуз” романлари талқинини қўйилган муаммо таҳлилидан бошлайди, мавзуга оид илмий адабиётлардан иқтибослар келтиради, назарий асос сифатида М.Бахтин қарашларига таянади; аммо муаллифларнинг ўз ижодий тажрибалари, адабий принципларига оид қарашлари, ғоят ибратли фикр-мулоҳазаларидан деярли фойдаланмайди. Ў.Ҳошимов, О.Мухтор ижодига оид боб ва фаслларда ҳам шу ҳол кўзга ташланади. Ютуқлар билан бир қаторда ишнинг бу камчилиги ҳам айтиб ўтилди.\nХХ аср ўзбек романчилигида ҳикоя тарзи структураси жиҳатидан жаҳон адабиёти намуналари билан қиёсан тадқиқ этишга арзигулик асарлар бисёр, аммо бир диссертация доирасида уларнинг барчасини қамраб олиш имкони йўқ. Шуни назарда тутган ҳолда ишда ХХ аср ўзбек романчилигидаги кўтарилган муаммога оид жараёнларни намоён этадиган айрим асарлар таҳлил доирасига тортилгани, менимча, мақсадга мувофиқ. “Ўткан кунлар” романидаги ровий — муаллиф ҳикояси, мактублар, этнографик тафсилотлар, қистирма жанрлар (шеър, новеллалар), персонажлар нутқи, ички монологлар ифода тарзи батафсил таҳлил этилган, айниқса, мактублар таҳлили, роман тилидаги мусиқийлик чиройли таҳлил этилган. “Кеча ва кундуз” ҳикоя тарзидаги киноя-кесатиқлар Н.Гоголь асарлари билан қиёсланган. Ў.Ҳошимовнинг “Икки эшик ораси” романи билан У.Фолкнернинг “Ўлар чоғимда” романларидаги полифоник ифода тарзидаги муштараклик ва фарқли жиҳатлар таҳлили мароқли чиққан. “Тушда кечган умрлар” романи “Асрга татигулик кун” асари билан қиёсан текширилган. Роман структурасидан ўрин олган ҳикоячи персонажнинг эсдаликлари, тушлари, мактуб, ҳужжат, кундаликлари асарда ижтимоий оҳанглар ранг-баранглигини таъмин этганлиги теран таҳлиллар орқали кўрсатилган. О.Мухторнинг “Минг бир қиёфа” асари ҳикоя тарзига хос ранг-баранглик М.Булгаковнинг “Уста ва Маргарита”, Ф. Кафканинг “Жараён” романлари билан қиёсан тадқиқ этилган. Таҳлиллар орқали А.Қодирий, А.Чўлпон, Ў.Ҳошимов, О.Мухтор романлари поэтик дунёси Шарқ ва Ғарб бадиий синтезининг ғоят мароқли эстетик намойишидир, деган хулосага келинган.\nХХ асрнинг моҳир романшунослари М.Бахтин, Х.Ортега-и-Гассет қарашларига таянган ҳолда ХХ аср ўзбек романи ҳикоя тарзини жаҳон адабиёти контекстида тадқиқ этишга қаратилган ушбу тадқиқот кишида ифтихор туйғусини уйғотди; ХХ аср ўзбек адабиётида шўро даври истибдоди-тазйиқларига қарамай, янги давр жаҳон адабиёти нодир намуналари билан бемалол бўйлаша оладиган асарлар яратганлигини, миллий адабиётимиз шунчаки “кўпмиллатли совет адабиётининг таркибий қисми” эмас, жаҳон янги адабиётининг узвий қисми тарзида ривожланганлигини яна бир карра тасдиқлайди; бундай муҳим қарашни, илмий концепцияни келгусида яна давом эттирадиган янги тадқиқотлар учун йўл очади. Тадқиқотнинг рус тилида ёзилгани ўзбек романчилиги мактаби даражаси, кўлами хусусида жаҳон адабий-илмий жамоатчилигини хабардор этиш йўлидаги дадил қадам эканини алоҳида таъкидлашни истардим. Қани энди шу тарздаги тадқиқотлар инглиз, испан, француз, япон тилларида ҳам пайдо бўлса!..\nҚувонарли жиҳати шундаки, мазкур диссертацияда илгари сурилган бу муҳим концепция айни шу илмий кенгашда орадан 20 кун ўтиб ҳимоя қилинган Замира Қосимованинг “Олам ва одам концепцияси миллий ва жаҳон адабиёти анъаналари призмасида (А.Фитрат, А.Қодирий, А.Чўлпон ижоди мисолида)” тадқиқотида янгича аспект, ўзгача таҳлил ва талқинлар орқали давом эттирилди. Олима Фитрат, Қодирий, Чўлпон асарларида олам ва одам концепцияси адибларнинг диний-фалсафий дунёқарашлари, Шарқ ва Ғарб мумтоз адабиёти, маърифатчилик даври маданияти таъсири остида шаклланганини, ижод аҳли ўз даврининг ҳаёт-мамот аҳамиятига молик муаммолари ечими, талқинида жаҳон тажрибасига ижодий ёндашганини аниқ далиллар орқали кўрсатади. Худди Ж.Эшонқулов, М.Шарафутдинова каби З.Қосимова ҳам мавзу юзасидан хорижий мамлакатларда ўтказилган илмий анжуманларда маърузалар ўқиган, АҚШ, Россия, Белорусия матбуотида қатор мақолалар эълон қилган.\nМуаллиф ўз тадқиқотида Қодирий, Чўлпон асарлари таҳлили чоғи она тилидаги матнга таяниб иш кўрган, аслиятга хос беназир ифода, мўъжизакор руҳ билан танишиш асносида қалбида жўш урган ҳайрат, завқ-шавқини рус тилида изҳор этишга уринган. Ҳар икки тадқиқотчи ҳам бу икки аллома асарларининг, айниқса, “Ўткан кунлар”нинг рус тилига таржимаси ночор аҳволда эканлигини таъкидлайдилар, кўп ҳолларда фикр-қарашлари тасдиғи учун асардан олинган кўчирмаларни ўз таржималарида беришга мажбур бўлганлар. Энг ёмони, “Ўткан кунлар”нинг жаҳон тилларига таржималари рус тилидаги ночор таржималар асосида адо этилганини З.Қосимова ўз ишида афсус-надомат билан айтиб ўтади. Энг кейинги русча таржима аслиятга анча яқин бўлса-да, барибир, аслиятдаги руҳ етарли ифодасини топмаган. Буни-ку тушуниш мумкин. Икки тил, икки хил ҳаёт тарзи орасидаги масофа хийла узоқ. Энди мана бу ҳолатга нима дейсиз: Шарқшунослик институтида таълим олган набирам “Ўткан кунлар”нинг туркчага таржимаси устида битирув иши ёзди. Роман таржимасини аслият билан сатрма-сатр солиштириш асносида ҳар қадамда чалкашлик, аслиятдаги маъно ва асл руҳни бузиш ҳолларига йўл қўйилгани аниқланди. Биргина мисол: бир ўринда Қутидорнинг ўз аёлига ўзбек удумига кўра қизи номи билан мурожаати — Кумушга мурожаат тарзида берилади. Тасвирдаги бу каби нафис, латиф жумлалар, нозик сўз ўйинлари бузиб берилади ё тушириб қолдирилади ёки қуруқ ахборотдан иборат қилиб қўйилади… Наҳотки, миллий адабиётимиз дурдонаси тили, дили ва ҳаёт тарзи жиҳатидан яқин қардош тилга шу тарзда ўгирилса! Туркияда бўлганимда турк ҳамкасбларимиздан “Ўткан кунлар” таржимаси хусусида таассуротларини сўраганимда, улар негадир лоқайд жавоб берганларида ажабланган эдим. Кейин маълум бўлдики, бунинг сабаби беназир романнинг таржимаси ночорлигида экан… Ҳолбуки, янги турк адабиётининг нодир намунаси “Чолиқуши” бизда қанчалар мушҳур. Бунинг сабаби аён: моҳир таржимон Мирзакалон Исмоилий уни қойилмақом қилиб ўзбекчалаштирган, асарнинг асл руҳини, бутун нафосатини ўзбек китобхонига етказа билган. Тажриба бот-бот шундан далолат бераётирки, И.Ғафуров айтганидай, таржимон тилда ёзувчига тенг ёзувчи, шоирга тенг шоир бўлгандагина, аслият таржимаси аслиятга тенглашади.\nБу диссертациялар фақат икки роман эмас, ХХ аср миллий адабиётимизнинг жаҳон янги адабиёти етук намуналари билан бўйлаша оладиган бошқа кўплаб намуналарини таржимада жаҳон тилларига бор ҳолича бериш санъати бугунги кунда долзарб масала бўлиб қолаётганига яна бир бор жамоатчилик эътиборини тортиши билан ҳам аҳамиятлидир.\n«Ўзбекистон адабиёти ва санъати» газетасининг 2011 йил 9-сонидан олинди.\n← Аввалги Аввалги Ҳасан Қудратуллаев. “…Ҳеч ким Мир Алишер Навоийчалик жавоб ёзолмаган” (2011)\nКейинги → Кейинги: Соғлик учун энг муҳими — меъёрни cақлаш


Ўзбекистон Сурияга муносабат билдириш-фитна деб ҳисоблайди « Ўзбекистон Халқ Ҳаракати\nЎзбекистон Сурияга муносабат билдириш-фитна деб ҳисоблайди\nОзодлик радиоси ёзишича, дунё матбуоти бош саҳифаларидан тушмаётган Сурия уруши бобида расмий ўзбек матбуоти сукут сақлаётган бир кезда Озодликка сўзлаган ўзбекистонлик диндорлар ва зиёлилар бу низога “фитна”, дея баҳо бермоқда. Хусусан, шайх Абдулазиз Мансур ўзбек мусулмонларини Шом диёрида бораётган жангларда қатнашишдан қайтарди.\nЎзбекистон Президенти Ислом Каримов Яқин Шарқ давлатларида икки йилдан ярим йилдан буён давом этаётган бу можаролар ҳақида бевосита эмас, балки билвосита баёнотлар бериб келмоқда.\nШундай баёнотлардан навбатдагиси 31 август тонгида “Шаҳидлар хотираси” хиёбонида ўтказилган хотирлаш маросимида янгради.\nУнда иштирок этган Ислом Каримов Ўзбекистонни Яқин Шарқдаги давлатларда бўлаётган низолардан ҳимоя қилиш ҳақидаги огоҳлантирувларини яна эслатди.\nЎзА агентли берган хабарда айтилишича, президент уни қуршаб олган фахрийлар даврасида сўзлаган нутқи давомида оловли Яқин Шарқ минтақасидаги низоларнинг “туб илдизи” ҳақидаги фикрларини баён қилган.\n“Яқин Шарқ минтақасида юз бераётган қарама-қаршилик ва қонли тўқнашувлар, низо ва зиддиятларнинг туб илдизи ҳам айнан мана шундай кенг билим ва тушунчага эга бўлмаслик, жаҳолат ботқоғига ботиб қолиш, ақидапарастлик ва маҳдудлик билан боғлиқ, десак, янглишмаган бўламиз”, деди Президент Ислом Каримов 31 август кунги чиқишида.\nШунингдек, Ўзбекистон раҳбари бу низолар унинг давлатига кўчмаслиги учун “ёш авлодни миллий ва умуминсоний қадриятларга содиқлик руҳида тарбиялаш, уларни ёт ва бегона бўлган турли бузғунчи ғоялар таъсиридан ҳимоя қилиш” бугунги ҳукуматнинг асосий вазифаларидан бири эканини таъкидлади.\nЁшлар “ёт” ва “бузғунчи” ғоялардан ҳимоя қилиш йўлларидан бири сифатида эса Ислом Каримов бу гал Ислом динида буюк муҳаддис Имом Бухорийдан қолган таълимотларни ёйиш таклифини ўртага ташлади.\nБунга қадар эса Ўзбекистон ҳукумати қувватлаётган исломий таълимотлардан бири Баҳоваддин Нақшбандийнинг “Дил ба ёру, даст ба кор” ғояси эди.\nЎзбекистонликларнинг “араб баҳори”га қизиқиши катта\nСуриядаги қуролли низолар ривожи, худди Миср, Ливия, Тунис ва бошқа араб давлатларида бўлгани каби ўзбекистонлик тингловчилар учун ҳам қизиқ мавзулардан бири бўлиб қолмоқда.\nБунинг биринчи муҳим жиҳати сифатида Сурия ҳам худди Ўзбекистондаги каби кўп йиллик авторитар ҳукмрон режими остидаги давлат экани айтилса, яна бир муҳим жиҳати – Сурия халқининг катта қисми мусулмон эканидир.\nАйни пайтда, Сурияда низолашаётган томонларнинг ҳар иккиси мусулмон бўлсада, Ассад режими тарафдорларининг шиалар қаноти, Ассадга мухолифларнинг эса суннийлар қаноти остида курашаётгани ҳамда бу низога шиа ва суннийлар ўртасидаги уруш, дея нисбат берилаётгани ҳам ушбу конфликтга мусулмонлар диққатини тортаётган сабаблардан биридир.\nҲатто, бу мавзуга тўхталаётган аксар диний интернет нашрларида Ислом пайғамбари Муҳаммад алайҳиссаломга нисбат бериб келтирилаётган ҳадислар тилга олинмоқда.\n“Шом – Аллоҳ таоло олий мартабали қилган юрт”\nАйрим ўзбекча исломий сайтлар ва ижитмоий тармоқдаларда саудиялик уламо Муҳаммад ибн Абдурраҳмон ал Орифийга нисбат берилган “Сурияда кўрганларим” номли битик Islomnuri.com сайти таҳририятитаржимаси билан кўчириб босилмоқда.\nУнда қуйидаги жумлаларни ўқиш мумкин:\n“Бизнинг Шом ҳақидаги сўзимиз Ливия, Миср, Тунис, Яман, Ироқ ва Фаластиндан ўзгача бўлади. Биз Аллоҳ таоло шарафли қилган ва олий мартабали қилган юрт ҳақида гапирмоқдамиз. Бу юртда охир замонда мусулмонлар ва насоролар ўртасида ҳал қилувчи жанг бўлади. Имом Муслимнинг ривоятида Пайғамбар соллаллоҳу алайҳи ва саллам хабар берганларидек, мазкур жангга насронийлар 80 та байроқ осида келишади, ҳар бир байроқ остида 12 минг аскар бўлади. Мусулмонлар уларни қириб ташлайдилар ва катта ғалабага эришадилар. Исломни шавкати кучаяди, Ла илаҳа иллаллоҳ олий бўлади.\nИйсо — алайҳис-салом — Димашқнинг шарқидаги оқ минора олдига икки қўлларини икки фариштанинг қанотларига қўйган ҳолди тушадилар. Пайғамбар соллаллоҳу алайҳи ва саллам хабар берганларидек, одамларни адаштирган, ўзининг фириблари билан уларнинг дини билан ўйнашган, уларни куфр чоҳларига отган Дажжол ҳам Шом диёрида қатл қилинади. Шомга фароғат бўлсин!”\n“Шомда ислом вужудига қарши хатарли қуроллар” қўлланади\nЯна бир ўзбек тилидаги исломий интернет нашрида эса айнан Суриядаги низоларга дунё мусулмонларининг куйинчаклик билан ёндошаётгани сабабларидан бири кўринади.\nЎзбек интернет фойдаланувчилари орасида севиб ўқиладиган Islom.uz сайтидаги “Фиқҳий мазҳабларнинг исломдаги бирликни асраб туришдаги аҳамияти” номли мақолада шундай жумлалар бор:\n“Тўртинчи ва охирги нуқта: Шом диёрида исломнинг вужудига қарши кураш воситаси бўлган энг хатарли қуролларга эътибор қаратишнинг зарурлиги.\nБатаҳқиқ ушбу қурол мафкуравий урушни ўзларига касб қилиб олганларнинг унга қаттиқ суянганликларига қарамасдан олдинлари махфий эди. Лекин у мана шу сўнги йилларда очиқ ойдинга айланди. Зотан буни тасдиқловчи хужжатлар силсиласи шу ишларнинг эгалари ва уларнинг буйруқларининг ижрочилари томонидан ҳеч бир махфийликсиз ёки эҳтиёткорликсиз зуҳурга чиқиб давом этмоқда.”\n“Катта уруш куни мусулмонлар қароргоҳи Шомда…бўлади”\nШу кунларда ўзбек тилидаги ижтимоий тармоқларда эса мана бу ҳадис бот-бот кўзга ташланмоқда:\n“Абу Дарда розияллоҳу анҳудан ривоят қилинади:\n«Расулуллоҳ саллаллоҳу алайҳи вассалом: «Катта уруш куни мусулмонларнинг қароргоҳи Шомнинг энг яхши шаҳарларидан бири бўлган Димашқ деб аталадиган шаҳар яқинидаги Ғўта деган жойда бўлади», дедилар. (Имом Аҳмад “Муснад”ида ривоят қилган, Шайх Шуъайб Арнуаут саҳиҳ деган)”\n“Сурия урушига диний изоҳ – фитнадир!”\nЎзбекча ижтимоий тармоқлар ва диний манбаларда тилга олинаётган маълумотлар, баҳслар ва ҳадисларга боғланаётган нуқтаи-назарларга муносабатини сўраб, Озодлик мухбири Ўзбекистон Мусулмонлари идораси раиси ўринбосари, шайх Абдулазиз Мансурга боғланди.\nДарвоқе, шайх ҳазратлари Озодликнинг Суриядаги қонли можароларга оид саволларига жавоб берган ягона расмий шахс бўлди.\nАбдулазиз Мансур Суриядаги қуролли низони бир сўз билан “фитна”, деб баҳолади.


ИСТЕЪДОДЛАР КАШФ ЭТИЛДИ - Ўзбекистон овози газетаси\nСамарқандда Маданият ва спорт ишлари вазирлиги, Республика халқ ижодиёти ва маданий-маърифий ишлар илмий-методик маркази, Халқаро «Олтин мерос» хайрия жамғармаси, Республика «Тасвирий ойина» ижодий уюшмаси, Самарқанд вилоят ҳокимлиги ҳамда Маданият ва спорт ишлари бошқармаси ҳамкорлигида «Ашула ва рақс ансамбллари» кўрик-танловининг иккинчи якуний босқичи ўтказилди.\nУнда ҳудудий босқичларда ғолибликни қўлга киритган ўндан ортиқ ашула ва рақс ансамбли иштирок этди.\n– Ҳар икки йилда бир маротаба ўтказиб келинаётган мазкур танлов аввалгиларидан фарқ қилади, – дейди ҳайъат раиси, Ўзбекистон Республикаси санъат арбоби, профессор Темур Маҳмудов. – Ансамбллар танловга юқори савияда тайёргарлик кўрган. Танланган асарлар ижро маҳорати ҳамда саҳна либослари билан чекланмаган, бошқа ҳолатларга ҳам эътибор берилган. Ғолиб жамоалар гала концертга тайёргарлик кўриш вақтида уларга мутахассислар томонидан мастер класс дарслари ўтилди, ўзаро тажриба алмашилди. Кўрик-танлов истеъдодли ёш санъаткорларни кашф этди.\nҲусан Файзуллаев, Самарқанд вилоят «Афросиёб» ашула ва рақс ансамбли бадиий раҳбари:\n– Танловга мумтоз асарларимиздан «Насри уззол», «Ял-яли», «Хуш келибсиз«, маҳаллий бастакорларимиз асарларидан «Наргиз» қўшиқлари ҳамда «Роҳат» куйи рақсини тақдим этдик. Ашула ва рақс ансамбли фаолиятида ашулачилар, чолғучилар ва раққосалар бир-бирига уйғун ҳолда асарни томошабинга ҳавола этади. Биз асосий эътиборни шунга қаратдик ва танловда биринчи ўринни қўлга киритдик.\nҲакамлар ҳайъати қарорига кўра, Самарқанд вилоятининг «Афросиёб» ашула ва рақс халқ ансамбли биринчи ўринга сазовор бўлди. Қорақалпоғистон Республикасининг «Шуғла», Кармана туманининг «Гули» ашула ва рақс халқ ансамблларига иккинчи ўрин насиб этди. Учинчи ўринга Яккабоғ тумани «Дил навоси», Андижон шаҳри «Гулруҳ», Хива тумани «Хива нақшлари» ашула ва рақс халқ ансамбллари лойиқ деб топилди. Танлов якунида ғолиб ва совриндорлар ижросида гала-концерт бўлиб ўтди.\nРеспублика халқ ижодиёти ва маданий-маърифий ишлар илмий-методик маркази бўлим мудири.


“Насибали насибасизлар” — KUKALDOSH.UZ\n24.04.2018 / - Мақолалар, Янгиликлар\nБугунги кунда, биламизки аксар кишидан ислом амаллари хақида суралганда одатда “қалбинг тоза бўлса бўлди, худонинг ўзи кечиради” мазмунидаги гапларни кўп эшитамиз. Хўш, уларнинг бу сингари гап сўзлари қанчалик тўғри? Уларнинг бу қарашлари аслида исломда асрлар давомида қораланиб келинишини билашидами? Бизнинг Ҳозирги мулоҳазамиз айнан шу ҳақида.\n«Менинг умматимдан икки синф бор. Икковларининг ҳам Исломдан насибаси йўқ: Муржиъа ва Қадария», дедилар». (Термизий ривоят қилган)\nШарҳ: Бу ҳадис машҳур саҳобий Абдуллоҳ ибн Аббос розияллоҳу анҳудан ривоят қилинмоқда. Пайғамбаримиз соллаллоҳу алайҳи васаллам мусулмонлар ичидан чиқадиган икки тоифа ҳақида хабар бермоқдалар. У зотнинг: «Менинг умматимдан икки синф бор», деганларининг маъноси шудир. «Икковларининг ҳам Исломдан насибаси йўқ».\nДемак, булар залолатга кетган, адашган тоифалар ҳисобланади. Аввал ушбу икки тоифани васф қилган ҳолда эшитувчини қизиқтириб, «Улар кимлар экан?» деб иштиёқларини қўзитиб олганларидан сўнг:\n«Муржиъа ва Қадария» деб, мазкур тоифаларнинг номларини айтдилар. Расули акрам соллаллоҳу алайҳи васаллам беҳуда ташвиш тортмаган эдилар. Ҳақиқатда ҳам, кейинчалик бу тоифалар мусулмонлар ичидан чиқдилар. Тўғрироғи, шу икки васфни ўзида мужассам қилган тоифалар чиқдилар ва уларга мазкур номлар берилди.\n«Муржиъа» сўзининг луғавий маъноси «умид қилдирувчи» ва «ортга сурувчи» деган икки хил ифодадан иборатдир.\nБу тоифага мансуб кишилар «Мусулмоннинг қанча гуноҳи бўлса ҳам, Аллоҳ кечиб юборади», деганлари учун шу ном билан «муржиъа», яъни «умид қилдирувчилар» деб номландилар.\nШунингдек, «Гуноҳ қилган мусулмонларнинг ишини ортга сурамиз, Аллоҳ Ўзи билиб муомаласини қилади», дегани учун ҳам «муржиъа», яъни «ортга сурувчилар» дейилди. Яъни, бир лафз билан икки маъно кўзда тутилган.\n«Муржиъа»лар ҳам «Қадария»лар каби алоҳида имомлари, эргашувчилари, тузумлари ва фикрий мактаблари билан ажралиб чиққан эмаслар. Балки, ким юқорида зикр қилинган «иржоъ» фикрига қўшилса, ўша муржиъа дейилаверган. Бу фикр ва эътиқоднинг келиб чиқиши мусулмонлар ўртасидаги сиёсий ихтилофлар натижаси ўлароқ пайдо бўлган фикрий-ақийдавий ихтилофлар тарихига бориб тақалади.\nШунга кўра, «иржоъ», яъни муржиъаларнинг фикри доимо мусулмонларнинг қаҳрига учраган. Шунинг учун ҳам бу фикр намояндалари ўзларини кўпчиликка танита олмаганлар. Бунинг ўрнига Имом Абу Ҳанифа, Имом Абу Юсуф ва Имом Муҳаммад каби улуғ кишиларни муржиъалар деб гап тарқатишга ўтганлар. Аслида эса бу улуғ зотлар «иржоъ» фикрига мутлақо қарши бўлишган. Хаворижлар эса уларни «муржиъа» деб атаганлар.\nБу улуғ зотлар Аҳли сунна ва жамоанинг имомлари бўлиб, улар хаворижларга ҳам, муржиъаларга ҳам қарши бўлганлар.\nТарихий ва мазҳабчилик манбаларига назар соладиган бўлсак, муржиъаликнинг фикр сифатидаги васфларини кўп кўрамиз. Аммо ҳаракат сифатида, татбиқ қилинган нарса сифатида унинг бирор нарсасини кўрмаймиз. Уларнинг бошлиқлари, кўзга кўринган арбоблари ким эканини ҳам кўрмаймиз. Шунингдек, муржиъа фикрини татбиқ қилиб яшаган бирор гуруҳни ҳам билмаймиз. Муржиъалик фикрини олға сурган кишиларнинг ўзлари гуноҳ ишларни қилиб, савоб ишларни тарк этганлари тўғрисидаги хабарларни ҳам учратмаймиз.\nЮқоридаги фикрлардан келиб чиқиб шуни айтамизки бу тоифа фикрларига эргашган ҳар қандай мусулмон борки, унинг исломда насибаси йуқдир.\n1-курс талабаси Раҳимов Шерзод\nБилим юртида очиқ дарс\n“ЁШЛАР ЎРТАСИДА ҲУҚУҚБУЗАРЛИК ВА ЖИНОЯТЧИЛИКНИНГ БАРВАҚТ ОЛДИНИ ОЛИШ”\nҲадис илмини ўрганишнинг фазилати